text:
ORANJESTAD (AAN): Segun Edgard Vrolijk di Partido MEP, recien el a tuma nota cu Parlamentario Marlon Sneek tabatin mi den su boca, unda cu e ta yama mi persona pa entre otro tiger di papel.
Segun Vrolijk, dia el a huramenta ta precisamente pa no ta mescos cu Marlon Sneek cu como parlamentario te dia di awe no sa con pa haci su trabao. Ta e tiponan aki ta locual den pasado a referi na dje como politico di panlefi. Dia cu mi a huramenta mi a hura di haci mi trabao manera debe ser sin importa cual signatura mi tin, pero unda mi lo percura pa controla e gobierno y trata di aporta tambe for di den parlamento.
Y sigur ta cu mi persona no lo bay hunga e wega di lodo cu sr. Sneek ta haci pasobra esey ta e mal costumber cu e lo keda semper cune.
Mester aclaria tur tema:
Den rueda di prensa a spera cu Marlon Sneek a comprende ki tabata e mensahe pero esaki no a sosode y ta p’esey tin di bolbe splik’e ta na kico ta referi. Den rueda di prensa di fraccion di MEP mi a bisa bon cla cu mi tambe lo kier sa contenido di e carta cu Marlon Sneek ta referi na dje y cu mi ta sostene un bijeenkomst habri pa aclaria esaki pero tambe pa aclaria tur tema cu tin di haber cu nos companianan estatal di 2009 pa 2018.
Sigur tin temanan interesante cu pueblo kier sa entre otro e tematica di hedging, vision y plan di gobierno anterior y actual, gastonan di proyectonan, contractnan entre nan di mercadeo y e tema di Waf di Barcadera. Pa bolbe back na e carta, enberdad mi a pidi pa si Marlon Sneek por tin e carta, e por entrega esaki pasobra tin tur indicacion cu su persona tin e carta aki den su poder.
E motibo ta cu por a scucha un reportero declara su fuente di informacion y con sigur Marlon Sneek ta papia di e contenido di e carta y cu e sa cu ta trata di un peticion pa aumento di tarifa di awa. Pues ta crea e impresion cu su persona lo por tin e carta den su poder. Y corectamente mi persona a haci peticion pa si su persona cu ta pretende di ta e persona mas transparente na mundo pa entrega esaki na nos pa nos di adelanta por ta prepara pa e reunion cu su persona a pidi.
Peticion pa un reunion completo:
Awe mi persona den nomber di fraccion di MEP a entrega na Griffier di Parlamento un peticion pa un encuentro habri pa locual ta trata e tematica di nos companianan estatal.
Den e peticion aki ta urgi pa un reunion mas pronto posibel unda entre otro nos kier trata e carta cu a ser referi na dje door di parlamentario Marlon Sneek, pero tambe nos a haci peticion pa no solamente nos Promer Minister di Asuntonan General ta presente pero tambe tur director y board di nos companianan estatal pa di una bes por todo nos por pone tur carta habri riba mesa pa por sa con nos companianan a funciona di 2009 pa 2018.
Alavez nos lo kier sa tur gasto y tambe tur contract cu a ser cera y tambe nos kier sa si e plannan cu ex Minister De Meza ta referi na dje tabata existi y si esakinan tabata existi cu nan por a duna nan frutonan y e gastonan haci y cu nos pueblo por wak esakinan prome cu 2020. Tambe nos kier sa vision di gobierno y companianan estatal pa e periodo di gobernacion aki y kico ta ser spera di esaki .
Pues cu otro palabra nos kier un reunion completo y cual sigur nos debe pueblo esaki pa di unabes por todo por cera e capitulo aki y nos por sigui hunto padilanti cu transparencia manera cu nos a priminti pueblo.
Segun Vrolijk, kizas pa Marlon Sneek ta difícil pa comprende cu nos manera di traha ta hopi diferente y tambe di e gobierno aki ta diferente, unda cu parlamentarionan si tin voz y cu nos caracter tambe ta haci e diferencia. Ami a huramenta pa haci mi trabao pa pueblo y ta esey mi a bin ta haci y cu respet pa tur Minister sin kier of ta sinta den nan stoel.
Sr. Sneek ta grita yama nos tiger di papel, pero awor ta zwaai cu e papelnan di contract cu e tigernan di papel a pidi den cuadro di transparencia y cu ora haya contestacion hasta esnan den parlamento cu no ta bin trabao ta haya e contestacionnan.
Pero mihor un tiger di papel cu un burico cu titulo di docente unda cu boca grandi sin ni studia documentonan drechi a pone cuerpo di docente pero pueblo tambe su cara na berguensa ora di haci un rekensom: 39.000 x 6 = 2.4 miyon. Ta esey ta e motibo tambe pakico nos finansa publico a keda na werki despues di 8 aña di gobernacion cu sr. Sneek a defende ciegamente.


c: text/html

text: Dialuna atardi riba e caminda di Noord pa Palm Beach net dilanti botica Santa Anna a sosode un accidente den cadena entre 3 auto. Un Toyota van di carga a bay lora pa drenta parking lot di botica y e auto su tras un Toyota Prado oro tambe a brake pero e Kia Sportage mas patras a dal duro tras di e Prado pa e Prado bay dal den e van. 3 Persona a keda levemente herida y ambulance a presenta pa atende cunan. Polis di trafico a tuma dato. Y patruya di Noord a yuda tuma dato y cera caminda. DaƱo ta minimo.

robotstxt: allowed

filter: keep


text:
Cu e campaña “Ami ta SETAR” cliente prepaid por gana premionan instantáneo. Tur cliente cu ta usa e servicio prepaid di SETAR y cu recarga cu cualkier carchi (di valornan di 5, 10, 15, 25,35 of 50 florin) ta participa automáticamente. E campaña aki tin un duracion di 3 luna y SETAR lo saca tur siman 12 ganador. “Ami ta SETAR” ta expresa cu tur cliente ta bonbini serca nos! No ta importa e nacionalidad y tampoco e edad, tur cliente ta forma parti di SETAR.
Premionan ta varia di entre otro Prepaid Card di 25 florin, Prepaid Data Bundle di 3GB, Gift certificate di SETAR na balor di 150, 200 florin cash, Smartphone, Shopping Spree bon di 100 florin y Gasoline Bon di 75 florin pa menciona un par.
Tur usuario di prepaid por probecha di e tremendo campaña aki y gana premionan instantáneo tur siman!


text:
Busca Palabra
Download
Proyecto Scol Multilingual
Encuesta
Documentario “Papiamento, Nos Idioma” ta riba YouTube
Oranjestad – Na aña 2009 Departamento di Enseñansa Aruba (DEA) a produci e documentario “Papiamento, Nos Idioma” cu e meta pa duna informacion y presenta echo relaciona cu nos idioma. Pa logra esaki a combersa cu un cantidad di experto cu a comparti nan conocemento y experiencia.
Investigacion y redaccion tabata den man di Proyecto Idioma di Departamento di Enseñansa Aruba, y tabata bou guia di Rebecca Roos kende a percura pa e script. Produccion tabata na encargo di ECA.
E produccion, cu tin un duracion di 70 minuut, a forma parti di e campaña di promocion “Nos idioma ta den bo man. Papiamento, cuid’e!”. Un proyecto cu tabata financia pa Fondo Desaroyo Aruba (FDA) y cu tabata na encargo di Departamento di Enseñansa.
Awo por wak e documentario via YouTube den 6 parti:
- Parti 1 – Idioma
- Parti 2 – Origen
- Parti 3 – Historia
- Parti 4 – Desaroyo
- Parti 5 – Literatura
- Parti 6 – Presente y Futuro
Ta spera cu e documentario lo lanta nos curiosidad pa nos sigui explora y investiga nos idioma.


text:
MATERIAL I TAREA PA REUNION NOS BIDA I SIRBISHI KRISTIAN Yüni 2017
Manera pa Ofresé
Manera pa ofresé Spièrta! i pa siña hende un bèrdat bíbliko enkuanto e regalo di bida. Usa e ehèmpelnan pa traha bo mes presentashon.
TESORONAN DI E PALABRA DI DIOS
Yehova Su Palabra Ta Kumpli en Detaye
E profesia di Yeremías ku Babilonia lo a ser konkistá i lo a bira un ruina a kumpli sin faya
NOS BIDA KRISTIAN
Kon Fuerte Bo Fe den e Promesanan di Yehova Ta?
Hosue a konfirmá ku ni un palabra di e promesanan di Yehova na e nashon di Israel no a faya. Kon nos por fortalesé nos fe den e promesanan di Dios?
TESORONAN DI E PALABRA DI DIOS
Spera ku Pasenshi Riba Yehova Ta Yuda Nos Perseverá
Kiko a yuda Yeremías spera ku pasenshi aunke e tabata sufri hopi? Kon nos por prepará pa pruebanan ku lo bini den futuro?
TESORONAN DI E PALABRA DI DIOS
Ezekiel Tabatin Goso den Deklará e Mensahe di Dios
Den un vishon, Yehova a duna Ezekiel un ròl i a bis’é pa kom’é. Kiko komementu di e ròl a nifiká pa Ezekiel?
NOS BIDA KRISTIAN
Haña Goso den Prediká e Bon Notisia
Prediká e bon notisia di e Reino di Dios tin biaha por ta difísil, pero Dios ke pa nos sirbié ku goso. Kon nos por haña goso den nos trabou di prediká?
TESORONAN DI E PALABRA DI DIOS
Abo Lo Ta Marká pa Sobrebibí?
E vishon di Ezekiel a haña su promé kumplimentu ora ku Herúsalèm di antigwedat a ser destruí. Kiko su kumplimentu moderno por nifiká pa nos?
NOS BIDA KRISTIAN
Tene e Normanan Moral di Yehova na Haltu
Kon nos por defendé e normanan moral di Yehova ku kurashi? Dikon esaki ta asina importante?


text:
Teaser titel:
Regla i lei ku empresario mes honra
Teaser tekst:
Nos na Kòrsou ta biba den un sosiedat organisá i strukturá pa por garantisá ku tur hende haña loke e tin derechi riba dje, pa e por desaroyá na un manera sano ku enseñansa adekuá, ku e por disfrutá di yudansa médiko profeshonal, ku e por trafiká ku sierto fasilidat di esun parti di e isla pa e otro, pa e haña un trabou ku ta kuadra ku su preparashon i formashon i ku esei ta produsí un entrada ku e i su famia por biba rasonabelmente di dje, etc.


text:
Reservá promé ku dia 30 di yüni i gana! Papa tin chèns di gana un estadia na Renaissance Curaçao Resort
WILLEMSTAD – YÜNI – Henter e luna aki ta selebrá Dia di Tata! Papa ta meresé un estadia na unda ku e lo wòrdu verwèn i tin tur kos na su disposishon. Regalá papa un estadia den e resort mas stimá aki na Kòrsou. Esei no ta tur kos! Bo tin chèns di GANA bo estadia bèk tambe. E speshal pa Dia di Tata ta únikamente pa reservashon nobo entre dianan 3 di yüni pa 30 di yüni benidero i ta dependé di disponibilidat na momento di kompletá e reservashon. E tarifa ta kuminsá na $109 i ta ekskluí 24.12% di impuesto i gastu di servisio. Tur persona ku check-in lo mester presentá ku un identifikashon bálido. Oferta ta bálido pa residente di Aruba, Kòrsou, Boneiru òf Isla Ariba, mínimo 2 anochi. Renaissance lo saka e ganador dia 2 di yüli próksimo- entre tur esnan ku a reservá i kompletá nan estadia. Pa reservashon por yama 435-5000 òf e-mail na reservations@curacaorenaissance.com.
No lubidá ku e luna aki Renaissance Curaçao Resort tin un promoshon spesialmente pa nos hendenan lokal. Henter e luna aki, nos hendenan lo risibí 20% di deskuento riba tur bufèt- breakfast, lunch i dinner! E ‘20% Local Special’ na Renaissance Curaçao Resort ta konta pa Nautilus Restaurant i tambe pa Infinity Beach Club, na unda ku lo ofresé 20% riba e menú ‘a la carte’ pa lunch i dinner. Tur persona ku ke probechá di e spesial di 20% mester por presentá un ID lokal bálido. Keda na altura di tur oferta i promoshon riba e página di Facebook di Nautilus. Renaissance Resort ta ofresé WiFi i parkeo grátis na tur kliente


text:
Pa algun dia caba tin un situacion ta reina na un scol na Curacao, e scol yama Feffik unda e hobennan a haya anuncio cu ey cu a pone cu nan a drenta accion pa cu nan lucha. Ayera nan a presenta unda ministernan tabata ta pa asina scucha un mensahe pero minister no ta papia nada con e negosacion a bay. Awe e muchanan for di oranan di marduga a keda drumi pafo di e scol pa demostra cu nan kier pa nan scol habri y nan caba nan estudio y nan no kier keda riba caya. Nan a pone un auto bieu na entrada di e porta di scol unda asina e director no a drenta e tereno. Ora cu polisnan a yega cu takelwagen pa lanta e auto dilanti e porta di cura e muchanan a uni y sinta abou unda no lo lanta e auto. Maestronan kier pa e scol keda habri y nan tambe ta para pa e accion.
Imagen door di Tv 13 Direct Curacao.
Bibu for di Feffik
Posted by Direct Media Curaçao on Thursday, May 31, 2018


text:
Aruba trahando cu PAHO Trinidad and Tobago
Mantencion y mehoracion di nos sistema di salud publico ta primordial
ORANJESTAD, Aruba – 30 mei 2018: Pa por garantisa un sistema di salud publico optimal y brinda continuidad, Aruba como isla chikito ta traha cu Organisacionan International di Salud pa comparti conocemento y tambe haya guia y sosten unda cu mester riba topico di salud.
Pa hopi aña Aruba tawata traha di serca cu PAHO Venezuela, pero recientemente debi na e situacion na Venezuela a uni cu PAHO Trinidad and Tobago pa continua cu e trabounan riba e materia aki. E siman aki, Ms. Nicola Taylor kende ta di PAHO Program Management Specialist pa Aruba, Curacao, Sint Maarten, Bonaire, Sint Eustatius y Saba tawata na Aruba pa cera conosi cu Minister di Salubridad Publico y Director di Departamento di Salud Publico. Durante e bishita aki e representante a haya un presentacion di nos systema di salud y tambe riba e situacion di salud di nos comunidad.
Hunto cu Departamento di Salud Publico a discuti varios topico riba nos sistema di salud actual y e diferente factornan cu tin influencia riba salud di e comunidad den nos region. A repasa tur locual e ser logra den e ultimo 4 añanan desde cu a inicia e plan di cooperacion strategico y tambe kiko tur mester continua na desaroya den e sigiente dos añanan. Di e manera aki hunto cu e otro paisnan sigui colabora y mehora e sistema di salud na Aruba y den region.
Durante di e bishita e representante tambe a bishita diferente instancia di salud entre otro Hospital y IBISA pa por tin un bista mas completo di nos sistema di salud. Na final e representante a bandona Aruba hopi satisfecho di tur loke Aruba a logra caba riba tereno di salud y tambe contento di por sigui traha di serca cu Aruba.


text:
Comentario:
Pa Mercedes Monge
Agregando na locual e Parlamentario di fraccion di MEP, sra. Shailiny Tromp-Lee a declara den conferencia di prensa ayera, mi ta bon pa rememora un rato, kico Fundacion Desaroyo Educativo Comunitario a nifica pa nos cultura, pa nos comunidad Arubano, pa mucha, hoben y adulto durante binti aña largo, te cu nan a para su existencia.
Mi ta corda cu FDEC a surgi como un iniciativa di sra. Lili Beke-Martinez, durante e temporada cu e tabata minister, entre otro di cultura. Esaki tabata na 1997, kiermen binti aña pasa. Por corda cu tur aña, na final di e aña escolar FDEC tabata tin exposicion di arte y presentacion di su sinfonica, y e alumnonan mes tabata diseña e carchinan di invitacion, cu cuadranan pinta pa nan mes.
Ademas di e disciplina musical, masha bunita obra di man nan tabata traha, ademas di pintura y airbrush cu ta otro arte riba su mes y hopi interesante.
Den e parti di musica, sin duda algo inolvidable cu mi a yega di mira (durante un entrevista) ta cu un di e pilarnan di cah’i orgel tabata duna les for di e historia mes di con a surgi esaki na Aruba, algo unico sigur, te e manera con e ta wordo toca, con e notanan ta wordo hinca den otro.
Guitara, cuarta, piano, vocalizacion, na un nivel hopi halto tabata parti di e lesnan aki, pa cual nan tabata entrega certificado, y berdaderamente ta di lamenta cu un desaroyo asina bunita y importante a wordo para. A mi mes a yega di critica e decision aki den nos corant.
Y bunita ta cu e publico no mester a paga pa presencia e conciertonan. Cas di Cultura, unda generalmente e tabata wordo presenta, kizas no tabata yena por completo pero si tabata tin un bon publico presente. Si mi ta hera hasta un lista di spera a keda atras pasobra e interes y demanda tabata sumamente grandi.
Un caracteristica importante tambe tabata cu hasta personanan di mas di 80 aña tabata participa como alumno, pasobra e plataforma aki a encera e aspecto di bin hunto como famia. Kiermen, for di e nieto te cu e wela of welo tabata parti di e bunita proyecto aki.
Como ciudadano y como reportero mi ta apoya cien porciento si un proyecto asina aki por bolbe wordo reactiva den nos comunidad.


text:
NEW YORK, Merca- Prijs di petroleo a baha diaranson despues cu Merca a informa cu su reserva di gasolin a aumenta.
E bari di light sweet crude (WTI) pa wordo entrega na Januari a baha 1,66 dollar pa 55,96 den e New York Mercantile Exchange.
Na London, e bari di Brent pa entrega na Februari a baha 1,64 dollar y a keda na 61,22 dollar.
“E caida den prijs ta specialmente relaciona cu e aumento di e inventario di gasolin”, di Merca, segun James Williams, di WTRG.
“E aumento di e reserva di gasoline ta e mas grandi cu e caida di e reservanan di petroleo y a gana e presion pa baha e prijs”, e analista a splica.
“E aumento di reserva di gasolin parce di ta indica cu Merca mester di menos combustibel di loke el a spera”, segun specialistanan di e compania Nafiflix.
“Cu temperatura bastante friu cu ta afecta e demanda pa gas di verwarmer y cu prijsnan halto den e stationnan di gasolin, ta logico cu e reservanan ta subi”, segun Kyle Cooper, di IAF Advisors.
Fuente: https://www.afp.com
Prijs di petroleo ta baha door di aumento den reserva di gasolin na Merca
NEW YORK, Merca- Prijs di petroleo a baha diaranson despues cu Merca a informa cu su reserva di gasolin a aumenta.


text: Central di Polis ta manda un patruya pa Nikki Beach pa un homber cu kier drenta lama cu su cabay. Lama tabata yen di hende, incluyendo mucha. Esaki a pone cu nan spanta. Na nan yegada polisnan ta papia cu e homber S., doño di cabay. E yiu homber di S. tabata na e momento ey cu e cabay den lama. S. a wordo atendi ariba e hecho cu ta prohibi pa bay cu cabay den lama y cu esaki ta trece peliger pa e hendenan rond, y pa esunnan cu ta den lama. S. a mustra comprension y el a bay for di e luga. Central di Polis a wordo poni na altura.


text:
Den Stadion Frans Figaroa na Noord a tuma luga diadomingo 8 di april e wega entre Real Koyari cu ta na di tres luga riba e tabla di posicion contra di Sportboys cu ta den sotano na di ultimo luga Division 1 grupo A.
E ekipo di Sportboys a hunga cu un total di 8 hungador, tempran di cuminsamento di wega pa ser exacto na di 2′ di wega Juan Reategui #17 riba su camiseta ta score pa Real Koyari bay ariba 1-0.
Na di 4′ di wega Sergio Reategui #10 riba su camiseta ta logra score pa Real Koyari bai ariba 2-0.
Despues ta Jean Marcelo Dirksz cu #22 ta logra amplia e bentaha na 3-0 na di 17′.
Nathan Alton Borke #80 ta logra score na di 41′ pa asina tuma un bentaha di 4-0.
Cu Real Koyari ariba comodamente 4-0 ta finalisa e prome tempo.
Jean Marcelo Dirksz #22 ta bolbe score pa asina pone su ekipo Real Koyari ariba 5-0.
Na di 65′ di wega ta e mes un Juan Reategui ta bolbe deposita e bala den net pa asina Real Koyari bai ariba 6-0.
Den un hugada poco bruto net pafo di e area peligroso Real Koyari ta haya un tiro directo y aki nan ta Juan Reategui ta deposita e bala fuera di alcance di e keeper di Sportboys pa asina manda su ekipo ariba cu e score di 7-0.
Na di 75′ di wega refree Ridderstaat ta dicidi di termina e wega y asina Real Koyari ta golia e ekipo di Sportboys 7-0.
Cu Hat-Trick di Juan Reategui Real Koyari ta golia Sportboys
Den Stadion Frans Figaroa na Noord a tuma luga diadomingo 8 di april e wega entre Real Koyari cu ta na di tres luga riba e tabla di posicion contra di Sportboys cu ta den sotano na di ultimo luga Division 1 grupo A.


text:
News
KFC, Pizza Hut i Subway ta klousurá kampaña ‘Eat & Win a KIA Rio’ entregando e di 5 outo
Willemstad- Yanüari -2014; Tabata djabièrnè último ku na Pizza Hut Saliña, Nadilusca Sambo a risibí su outo nobis nobis for di gerensia di HUCOR Holding i mènèdjer di Pizza Hut...
Pizza Hut ta presentá su BIG Dinner Box pa tempu limitá!
Willemstad- Desèmber- 2013: Fin di aña ta e temporada ku famia ta bini huntu pa selebrá, pa kompartí i awor tambe pa saboriá! Pizza Hut ta presentá su BIG Dinner Box, ku ta inkluí 2 pizza...
Pizza Hut ku bunita gesto na ‘Nos Welita’
Willemstad- Novèmber 2013: Djarason mèrdia, empleadonan di Pizza Hut a bishitá ‘Nos Welita’ p’asina duna nan kontribushon den e temporada bunita di fin di aña. Ademas di hasi un gesto...


text:
BERLIN – Debí na un leshon di ‘hamstring’ i un sla kontra di un di e opstákulonan durante su preparashon pa su partisipashon na e kampionato oropeo di atletismo na Berlin, tur se soño di logra medaya a disparsé.
Apesar di e kontra tempunan aki e strea kresiente Nadine Visser a bai tur ku tin pa logra medaya di oro. Despues di a finalisá na di kuater lugá den e final di 100 meter ku opstákulo, Nadine tabata remarkablemente desapuntá. “Ami no por komprondé.” E di kuater lugá no ta aseptabel pa e atleta. “Mi sa ku mi ta dispone di e tempu ganadó”, asina un Visser desapuntá a komentá, despues di a registrá un tempu di 12,88 sekònde na di kuater lugá.
“Mi tabata sinti mi hopi bon i dje sigur ei, pero e parti di kalentamentu ta un kos i e kareda mes ta otro. Esaki sigur no a bai nada bon.” Visser mester a mira kon e atleta di Belorusia Elvira Herman (12,67) a selebrá e título máksimo. Meskos e aleman Dutkiewicz (12,72) i Cindy Roleder (12,77) kendenan tabata mas velos kuné i a optené e medaya di plata i bròns respektivamente. E final aki a kuadra si ku su preparashonnan, pero no ku su soño nan.
Tabata den e temporada aki mes ku Visser, na dos okashon, a mehora e rèkòrt nashonal ku dos désimo, kual tabata riba nòmber di Marjan Olyslager, i a konkista medaya di bròns durante di e kampionato mundial. Tur kos tabata indiká ku e lo a konkista medaya na Berlin, pero lamentablemente esaki no tabata e kaso pa Nadine Visser.


text:
ORANJESTAD – Team Kingdom, e team di Reino Hulandes di baseball cu ta conta cu refuerso di Aruba den Randolph Oduber, Shawn Zarraga, Gilmer Lampe e siman aki lo ta na Japon cu invitacion di e Nippon Professional Baseball.
Diasabra 12 y diadomingo 13 di November e ekipo di Team Kingdom lo hunga dos partido contra Samurai Japon den Tokyo Dome. Tambe lo nan hunga 2 wega di exhibicion prome.
Den fin di siman nos di Sports Zone Aruba a hiba combersacion cu Andruw Jones, kende lo fungi como coach hunto cu Manager Hensley “Bam Bam” Meulens. Andruw a splica cu e team lo usa e weganan aki como preparacion pa locual lo bai bira e World Baseball Classic na luna di Maart na 2017.


text:
Mientras cu e programa di actividadnan a inicia ya caba for di diaranson anochi cu un tremendo fiesta den Heart Café, e prome di tres gran atardi/anochi di Love Festival 2017 ta cuminsa awe diabierna 3 di november. E festival ta yega asina na su di cuater edicion cu un version hopi mas amplio di loke ta idea pa trece energia positivo, musica y arte hunto.
Un di e atraccionnan principal di e aña aki, esta e DJ Roger Sanchez, a yega Aruba diahuebs merdia y ta masha entusiasma cu e evento y pa comparti cu e publico local. E ta tocando diabierna pa cera e anochi y tambe diasabra atardi durante e pool party exclusivo na Renaissance Hotel. Admision pa e pool party ta solamente cu VIP Weekend Pass.
E tereno di Aruba Ports Authority a wak tur e dianan aki con cada un di e cinco stagenan ta lantando pa forma asina e Music Boulevard. Publico por drenta y disfruta di e musica di nan preferencia entre Techno, Love, Underground, Caribbean of House of Dolls.
Ademas di esaki, tambe por bishita e area di We Love Food Trucks Festival cu diferente opcion pa come y tambe Encanto cu lo ta e feria di artesanonan local exponiendo nan obranan di arte, producto y mas. Tur esaki ademas di e warm up parties na Gusto y Heart, Beach Parties na Reflexions Beach, Boat Parties y mas ta completa e e estupendo fin di siman di Love Festival 2017.
Entradanan no ta obtenibel mas na e stacionnan di gasolin CITGO, pero si atrabes di e website lovefestivalaruba.com y tambe na porta. Pa mas informacion di tur loke ta pasando y ta bay pasa, keda pendiente riba cuenta di Facebook y tambe Instagram.
Diabierna e anochinan grandi di Love Festival ta cuminsa
Mientras cu e programa di actividadnan a inicia ya caba for di diaranson anochi cu un tremendo fiesta den Heart Café, e prome di tres gran atardi/anochi di Love Festival 2017 ta cuminsa awe diabierna 3 di november. E festival ta yega asina na su di cuater edicion cu un version hopi mas amplio di loke ta idea pa trece energia positivo, musica y arte hunto.


text:
Aki ta sigui un resumen di casonan den Corte di Prome Instancia ariba 3 di November, 2017.
Pa 8 or y 30 di mainta, J.R.P.S. lo presenta dilanti di hues. P.S. ta wordo acusa di a viola un persona riba 15 y 16 di mei 2017. Tambe di a maltrata e mes persona aki den e periodo di 25 pa 29 di Mei 2017.
Pa 10 y 30 di mainta, W.A.T. T. lo presenta dilanti hues. T. ta wordo acusa di posesion di cocaine y marihuana riba 2 di maart 2017.
Pa 11 or di mainta, B.D.W. lo presenta dilanti hues. W. ta wordo acusa di a maltrata un persona riba 30 di juli 2016, dor di hinke cu un cuchio den su braza. E ta wordo acusa di a intencionalmente bende cocaine riba 19 di september 2016 y di posesion di cocaine riba 2 di september 2016. E ta wordo acusa di a hinca un persona varios biaha cu un cuchio na su cabez y braza riba 27 di februari 2017, cu e intencion di tuma su bida.


text:
AŇA NOBO ---- Bicento y ami, Betty ta desea tur di nos lesadornan di Blog un Felis Anja den nos Senjor y Salbador, JesuCristo, kende Su binimento na mundo den carni, nos a caba di celebra, pasobra den djE so tin berdadero felicidad y prosperidad!
Monday, December 30, 2013
AŇA NOBO ---- Bicento y ami, Betty ta desea tur di nos lesadornan di Blog un Felis Anja den nos Senjor y Salbador, JesuCristo, kende Su binimento na mundo den carni, nos a caba di celebra, pasobra den djE so tin berdadero felicidad y prosperidad!
Uno di e celebracionnan hopi conoci aki na Aruba, ta e celebracion ariba e prome dia di un aña nobo. Poco poco e custumbra ey a cambia di generacion pa generacion.
Pero antes, e celebracion di e prome dia di un aña nobo, tabata wordo spera cu gran anticipacion y preparacion. Ehempel: tabatin gruponan cu tabata prepara cu nan cantado special di e loke tabata wordo yama “Dande”. Asina pronto cu e prome dia a cuminsa mei anochi, e gruponan ey tabata cuminsa cu nan paranda di Aña Nobo! Y nan lo pasa di cas pa cas, deseando cada miembro den e casnan, uno pa uno, na nan nomber, tur sorto di bendicion durante e aña nobo cu a caba di cuminsa.
Siendo cu ami cu ta scirbiendo e mensahe cortico aki, ta uno cu a tuma parti den e parandanan aki como Guitarista, mi por purba bisa algo sea na fabor of no. Pa sea franco, e temponan ey, e mensahe di e Evangelio di nos Señor y Salbador JesuCristo, no tabata conoci ainda aki na Aruba, manera awe si ta e caso.
Pues e tempo ey nos tabata desea un y otro tur bendicion di Dios pa henter famia. Y e bendicionnan cu nos tabatin alomenos mental tabata: liber di enfermedad y desgracia, etc., etc. E motibo tras di e filosofia ey tabata, cu nos tur tabata religioso cu absolut confiansa den nos religion. Y kico tabata e resultado di tur e bon deseonann ey di aña nobo? E resultado tabata senper e mes un cos aña tras aña. Pronto nos ta lubida tur e bon deseonan di aña nobo pa un y otro, y cada uno di nos lo continua cu e mes un custumbra di e aña anterior.
Y amigonan di tur edad, tatanan, mamanan, y yiunan, te awe apesar di cambionan radical den tur ramo, y particularmente e cambionan den famia, of: di famia. Nos ta keda cu e mes un problema di semper, y cu ta birando peor y peor. Y pa sea franco, e problemanan cu nos ta confronta awe, nan rais a existi ya for di tempo di e caida den pica door di e prome hendenan. Corda e deluvio, y e pakico Señor a haci esey. Pero nos lo purba bini un poco mas serca te na e tempo cu nos Señor y Salbador JesuCristo, tabata personalmente ariba mundo. Y nos lo mira un rato den e Evangelio di Juan, Capitulo tres.
Aki nos ta haya e relato di un historia berdadero, cu ta vitalmente indispensabel pa cada uno di nos duna tur nos atencion na n’e. Pasobra si nos mira bon, cada uno di nos ta inclui. E historia aki cu nos por lesa den e Capitulo tres di Juan, a tuma lugar mas of menos na e cuminsamento di Jesus Su obra publico. Tabata poco tempo despues cu El a haci e milager di transforma awa den biña. Y tabata durante e tempo cu hopi hende a kere den djE pa motibo di e milagernan cu E tabata haci. Y ta durante e tempo ey, un di e Fariseonan di hopi importancia cu tabata goberna e conseho Judiu e tempo, a bini cerca Jesus na un manera secreto duranti anochi, y a bisa Señor Jesus: “Rabi, nos sabi cu Bo ta un siñador cu a bini for di Dios. Pasobra ningun hende por haci e señalnan milagroso cu abo ta haci. Si Dios no ta cu n’E.”
Aki amigonan di tur edad, dama y cabayeronan, hoben, adultonan, nos ta bai haya e contesta cu ta envolvi cada uno di nos pa e resto di nos bida ariba e mundo aki; y pa tur eternidad. Y E CONTESTA DI SEŇOR tabata:
“Mi ta bisa bo e berdad, si un hende no nace di nobo, e no por mira e reino di Dos.”
Ora cu Nicodemo a tende e palabranan ey, el a keda asombra y a haci e pregunta aki na Señor Jesus. “Con un hende por bolbe nace mientras cu e ta biew caba. Sigur cu e no por drenta den barica di su mama pa di dos bes, pa e nace atrobe? E contesta di Jesus cu ta sigui den e siguiente versiculonan di Juan 3:5-21, ta unda cu Señor ta splica e importancia absoluto, di Su morto y resureccion pa henter humanidad.
Aki Amigonan di tur edad, nos ta haya e contesta sigur pa un bon aña. Separa di fe personal den Cristo nos Salbador, nos nunca por tin un bon aña. Te asta si nos gana tur e rikesanan cu tin rond di nos, e ta bal net net nada. P’esey, mediante di Su Palabra y Su Spirito Santo, Señor ta yama na tur hende na tur parti di mundo, pa repentimento di picanan, y fe den nos Señor JesuCristo. Solamente asina nos por tin un Bon Aña, apesar di circunstancianan.
Posted by Bicento & Betty Henriquez at 12:11 PM No comments:
Subscribe to: Posts (Atom)


text:
Notisia - Aktual
153 Notisianan
Tayer tokante di akohida di mucha na Hulanda Karibense
E ministerionan di Asuntunan Sosial i Labor, di Salubridat Públiko i di Enseñansa, Kultura i Siensia, huntu ku e Entidatnan ...
Ekstrakto di djente kubrí pa SZW
RCN su unidat di Asuntunan Sosial i Empleo awor ta kubri ekstrakto di djente pa abitantenan di Boneiru ku entrada abou. Ta trata ...
Sint Eustatius ta afiliá ku parke reservá Yarari
Riba 20 di sèptèmber 2018 señora Carola Schouten, Minister di Agrikultura, Naturalesa i Kalidat di Kuminda i señor Mike Franco, ...
A firma akuerdo di kondishonnan laboral pa personal den enseñansa na Karibe Hulandes 2018 – 2020
Dia 20 di sèptèmber 2018, diputado di enseñansa, direktivanan di skol i sindikato, na Bonaire, Saba i Sint Eustatius, a firma ...
CBS ta start ku investigashon di forsa laboral
Entrante fin di sèptèmber te ku fin di novèmber próksimo Ofisina Sentral di Estadístika (CBS) lo ehekutá e investigashon di forsa ...
Dia di Profeshonalnan ku ta traha ku hubentut na Boneiru
Siman pasá djabièrnè, 14 di sèptèmber, Jeugdzorg en Gezinsvoogdij Caribisch Nederland (JGCN) a organisá un dia eksitoso pa ...
Konferensia aserkamentu trafikashon ilegal di hende
Ministerio di Hustisia i Siguridat e dianan akí ta tene na Boneiru un konferensia tokante trafikashon ilegal i kontrabanda di ...
Produkto bruto interno (Bbp) ta mas haltu na Boneiru, mas abou na Sint Eustatius i Saba
Den 2016 e volúmen di e produkto bruto interno (Bruto binnenlands product, Bbp) a subi ku 2,2 porshento na Boneiru. Na Sint ...
Kolaborashon entre OLB-ZVK-BIA ta hasi Boneiru hopi mas aksesibel pa ròlstul
Ku introdukshon di e asina yama ‘Passenger Boarding Ramp’ na Flamingo International Airport, Boneiru a bira hopi mas aksesibel pa ...
Salario mínimo i pagonan ta subi ku 5% na Hulanda Karibense na kambio di aña
Hopi abitante di Boneiru, Sint Eustatius i Saba tin difikultat pa yega fin di luna ku nan entrada aktual. Gobièrnu Hulandes ta ...


text:
Jaburibari – Diasabra anochi algo prome cu 11’or poco pazuid di entrada di Parke Curason, un homber tawata batiendo un muhe.Esaki tawata pasando ariba caminda.Mientras esaki tawata pasando, un yiu di e muhe lo a spanta y subi caminda.
E homber na yegada di polis tawata basta altera y agresivo. Polisnan a detene y a pone den boei.
E muhe a logra bay di e sitio cu ayudo di un bon samaritano, cu a hiba e dama y e mucha warda di Shaba.
Un caso hopi lamentabel, ora algo asina ta pasa dilanti di un mucha. Un drama por a pasa, si un automobilista coriendo cu velocidad topa un mucha mey mey caminda.
Danki un biaha mas na e bon samaritano cu a para y hinca e muhe y e mucha den e auto y move di e sitio.


text:
ATLANTA – Aruba ta figura entre e 7 destinacionnan turistico pa cual tin un ‘miho deal’ pa zomer proximo ta bisa den su ultimo edicion. Nos isla pa chikito cu e ta, ta figura entre destinacionnan manera Iceland, Paris, Mexico y Belize. Pa e suma di 494 dollar, for di Atlanta e ta un di e destinacionnan mas popular cu e revista ta recomenda.. Asina e revista financiero renombra Forbes.
SCHIPHOL - Corendon Dutch Airlines lo staciona un avion tipo Boeing 737-800 na Corsou. Cu e avion aki lo bula desde medio December pa entre otro Aruba, creando un competencia serio pa InselAir. Fuera di Aruba, lo bula tambe pa St Maarten y Sao Paolo, Brazil. Nan mes lo no bende pasashi sino lo haci e buelonan riba peticion di Divi Divi Air. Asina e portal luchtvaartnieuws.nl ta raporta. E compania Hulandes/Turco tin varios propiedad hotelero na Corsou y a caba mustra interes pa cumpra e hotel Veneto y ta kedando cla cu esey.
ORANJESTAD – Seguridad di CMB a sigura nan ATM na Boulevard y pone den lockdown den fin di siman. E noticia di skimming di un ATM di e instituto financiero Caribbean Mercantile Bank den fin di siman tin tur atencion di e banco. Asina e banco a informa diadomingo pa medio di un comunicado. Segun e banco, durante dia ayera nan seguridad a haya notificacion electronico for di e ATM na Boulevard cu un “skimming device” a wordo detecta na e machine.
ORANJESTAD– E preocupacion riba e presupuesto di Aruba no a disminui. E debe di pais Aruba a casi yega 90% di e Producto Interno Bruto (PIB) di e isla. Asina president di e colegio di supervision financiero CAFT, Raymond Gradus a bisa durante un conferencia diabierna atardi. Despues di a bishita e otro islanan den Caribe Hulandes, Aruba tabata na turno diabierna. Na e occasion aki a presenta e miembro di nobo pa Aruba, ex secretaria di Raad van Advies Helen vd Wal, y pa Hulanda ex minister Henk Kamp.
ORANJESTAD – Loke cu AHATA ta preocupa di dje ora cu toca e tema di moratorium, y e aspecto di tin miles di camber extra, ta cu lo no tin (suficiente) empleo. Asina CEO di AHATA, Tisa LaSorte a bisa NoticiaCla recientemente den un entrevista. E tema ta esun di momento di ‘moratorium’, unda cu un partido tin un campaña pa ehecuta e moratorium, mientras cu di otro banda, gobierno a sigura cu pa otro aña esaki lo keda concretisa pa medio di un ley. Di otro banda, tin un cantidad di camber comprometi, cu tin cu bin. Y aki ta unda cu AHATA su CEO ta preocupa pa e efecto particular di empleo. Recientemente den un comunicado, nan a mustra cu nan ta pro un moratorium.
ORANJESTAD - Durante e ultimo lunanan, varios reunion interno a wordo teni y tambe proyeccionnan y plannan pa 2019 a wordo discuti entre socionan di turismo, cu Hunta di Supervision di A.T.A. y dentro di e ekipo di A.T.A. mes. Despues di a considera aspectonan riba nivel di maneho di turismo nacional, despues di a revisa entre otro recomendacionnan di AHATA, y despues di a conduci analisisnan respectivo y consulta cu e ekipo interno durante un proceso extenso, A.T.A. ta continua cu e proceso di aprobacion formal presentando y entregando na Minister di Turismo Danguillaume Oduber e presupuesto y plannan pa 2019, esaki dia 10 di october 2018 ultimo. Conforme ley, A.TA. tin cu entrega su presupuesto y plannan no mas tarda cu 1er di september na Hunta di Supervision.
ORANJESTAD – Y atrobe tin un ‘tangana’ entre e dos partidonan politico mas grandi di Aruba, AVP y MEP. E biaha aki, ta e asunto di cifras di Banco Central di Aruba (CBA), y si un den un presentacion recien di e lider di e partido berde Mike Eman a usa cifranan real di CBA of si nan tabata fabrica of no. E asunto a haya mas peso diadomingo ora cu diripiente lider di fraccion di MEP Rocco Tjon a produci un carta di Banco Central (dirigi na minister di finanza Xiomara Ruiz), cu ta clarifica cu ‘e graficonan usa den e presentacion di Eman, no ta procedente di Banco Central. Y como tal nan (CBA) no por asumi ningun responsabilidad pa nan. Cu esaki Tjon kier mustra cu Eman lo a usa cifranan ‘fabrica’. Miembro di fraccion di AVP Richard Arends como reaccion na NoticiaCla, ta confirma cu enberdad no ta graficonan di CBA, pero nan propio grafico, pero e cifranan si ta di Banco Central. Pues ningun momento a ‘fabrica cifra’, segun Arends.


text:
Den e fin di siman tras di lomba un delegacion den e deporte di boxeo a bringa varios pelea den e Caribbean Boxing Development Tournament teni na e isla di Saint Lucia. Mester bisa cu gran satisfaccion e boxdo Brian Howell a logra gana medaya di Oro pa Aruba den su prome torneo internacional bringa den exterior den e categoria Junior.
Den su prome pelea Brian Howell a gana su pelea pa RSC den e di 3 round contra di un contrincante di Barbados, aki referee a para e pelea. Den e gran final pa e medaya di Oro, Brian a enfrenta un contrincante di cas esta Saint Lucia mes y aki no a defrauda y ta logra gana su pelea den un desicion unanime. Pa loke ta e otro boxdo mester bisa cu Jeanmarc Howell logra medaya di Brons pa Aruba. E la gana su prome pelea contra di Sint Maarten pero den su di dos combate e ta cay venci den un close fight contra un contrincante di Grenada. Mescos cu Brian pa Jeanmarc esaki tambe tabata nan prome torneo internacional den boxeo y sigur uno caminda tur dos a gana un experencia enorme. E talento di cada un a resalta y awor mester sigui traha riba e bon desaroyo. E atletanan Jeanmarc Howell y Brian Howell di e team di Jefferson Boxing Gym y e boxdo femenino Donalisa v/d Biezen di e team di Leo’s boxing gym.
Lotto, e Loteria di Aruba cu pa medio di St. Sportsubsidie Aruba cu a subsidia e biahe di e delegacion di boxeo di Aruba pa e Caribbean Boxing Development Tournament na Saint Lucia ta felicita e boxdonan Brian Howell y Jeanmarc Howell cu nan medayanan logra y pa e bon representacion di nos isla na Saint Lucia.
Cumprando weganan di Lotto, e Loteria di Aruba bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e St. Sportsubsidie Aruba.
Lotto ta felicita Brian Howell cu su medaya di ORO pa Aruba
Den e fin di siman tras di lomba un delegacion den e deporte di boxeo a bringa varios pelea den e Caribbean Boxing Development Tournament teni na e isla di Saint Lucia. Mester bisa cu gran satisfaccion e boxdo Brian Howell a logra gana medaya di Oro pa Aruba den su prome torneo internacional bringa den exterior den e categoria Junior.


text:
Cu un cantidad substancial di droga y bon paketa, otro mula ta tuma e risico di gana of perde. Den e caso aki, awe na airport di Aruba, e mula aki a sali perdi ora cu recherche encarga cu e seccion di droga a saca carchi cora riba dje.
Transporta droga por resulta den exito, pa cobra miles di dollars of cay den man di autoridad pa sinta castigo pa algun luna o anja.
Cada caso ta diferente y entre mas grandi e cargacion ta, mas peso e caso tin.
Informe no oficial ta menciona cu e persona encuestion lo tin un catnidad substancial riba dje. Cu un cara di precupacion el’a realisa cu el’a cay!! Y awor lo mira prison pa hopi luna.


text:
Tres Kursista di Alfabetisashon ta haña reibeweis!
Tres kursista a pasa nan eksamen di teoria reibeweis ku éksito !!! E kurso di theoria di reibeweis ta parti integral di e departamentu di Alfabetisashon. Partispantenan na e trayekto di alfabetisashon por partisipá na esaki komo un insentiva dependiendo di nan progreso. FORMA ta tuma tambe e parti atministrativo riba dje manera por ehèmpel regla inskripshon.
Ku hopi pasenshi i dedikashon e dosente enkargá a guia e kursistanan, pa nan por optené bon resultado pa tur nan esfuersonan.
Nos departamentu di Alfabetisashon ta felisitá e kursistanan konserní pa nan gran logro i ta konfia ku nan tambe lo sirbi komo ehèmpel pa otronan.


text:
Beibel
Origen i Outentisidat
Beibel ta un Buki Ku Ta Kontené Sabiduria di Hende?
Tuma nota di loke Beibel ta bisa di su mes.
Ken Su Pensamentunan Ta Skirbi den Beibel?
Hopi eskritor di Beibel a bisa ku ta Dios a guia nan. Dikon?
Ta Moises A Skirbi Beibel?
Moises tabata ún di e eskritornan di Beibel. Kuantu hende a skirbi Beibel?
Nos Por Haña Sa Ken A Skirbi Beibel?
E eskritornan di Beibel ta bisa ku ta Dios ta e outor di Beibel i ku ta é a guia nan pa skirbié. Kon nos por kere loke tin skirbí den Beibel?
Beibel Ta Kuadra ku Siensia?
Beibel tin kosnan ku no ta kuadra ku siensia?
Beibel Ta un Buki di Hende Blanku?
Unda e eskritornan di Beibel a nase? Di ki parti di mundu nan a bini?
Ki Tempu A Skirbi e Relatonan Tokante e Bida di Hesus?
Kuantu tempu despues di e morto di Hesus nan a skirbi e Evangelionan?
Lesa i Komprondé Beibel
Kiko Bo Tin Mester pa Komprondé Beibel?
Ta posibel pa bo komprondé e mensahe di Dios den e Skritura Santu.
Beibel Ta Kontradisí Su Mes?
Analisá algun supuesto kontradikshon den Beibel i kiko bo por hasi pa komprondé nan nifikashon.
Kiko e Palabra di Dios Ta? E Por Referí Tambe na un Persona?
Den Beibel, e ekspreshon akí tin mas ku un nifikashon.
Kiko Torá Ta?
Ken a skirbié? Su siñansanan ta pa semper i nunka lo no ser remplasá?
Profesia i Kosnan Simbóliko
Kiko Ta un Profesia?
Tur profesia divino inspirá ta pronostiká futuro? No semper.
Sifra òf Number Tin Nifikashon den Beibel?
Wak algun ehèmpel di nifikashon simbóliko di number den Beibel i ku esei no tin nada di haber ku buskamentu di nifikashon tras di number, nan kombinashon òf totalidat den práktikanan spiritista.
E Buki di Revelashon—Kiko Ta Su Mensahe?
E buki mes ta bisa ku esnan ku lesa su mensahe, komprond’é i aplik’é lo ta felis.
Ken òf Kiko ta “e Alfa i e Omega”?
Dikon e tema ta apropiá?
Fin di Mundu
Kiko ta e señal di “e último dianan”, òf di “e tempu di e fin”?
Beibel ta papia di e kosnan ku lo sosodé promé ku “e fin di mundu”.
Kiko e Tribulashon Grandi Ta?
E asina yamá ‘profesiannan di tempu di fin’ ta konta di e periodo di mas difísil ku humanidat lo eksperensiá. Kiko nos por spera?
Kiko e Guera di Armagedon Ta?
E palabra Armagedon ta aparesé un biaha so den Beibel, pero e ta referí na un guera ku e Skritura ta papia di dje vários biaha.
Ki Dia Mundu Ta Kaba?
Pa haña e kontesta, ta bon pa sa kiko lo kaba segun Beibel.
Kiko e Reino di Dios Lo Hasi?
Haña sa ki bendishon bo por ferwagt ora e Reino di Dios ta goberná e tera.
Kiko Lo Trese Pas na Mundu?
Haña sa kon Dios ta primintí pa trese pas na mundu pa medio di su Reino.
Hende, Lugá i Ophetonan
Ken Tabata e Esposa di Kain?
Rasonamentu di Skritura ta duna un kontesta satisfaktorio riba e pregunta akí.
Kiko e Arka di Pakto Ta?
Dios a manda e israelitanan di antigwedat pa trah’é. Ku ki propósito?
Balor Práktiko
Beibel Por Hasi Mi Famia Felis?
Konseho sabí di Beibel ya kaba a yuda miónes di hende hòmber i muhé hasi nan famia felis.
Beibel Por Yuda Bo Dil ku Problema Finansiero?
Plaka no por kumpra felisidat, pero tin kuater prinsipio bíbliko ku por yuda bo dil ku problema finansiero.
Beibel Por Yuda Hende ku Tin Malesa Króniko?
Sí! Haña sa kua ta e tres kosnan ku por yuda bo trata ku malesa króniko.
Beibel Por Yuda Hende Ku Ta Sufri di Depreshon?
Tin tres kos ku Dios ta duna libremente pa yuda hende ku ta sufri di depreshon.
Akaso Religion, Dios òf Beibel Por Yena e Bashí Ku Mi Ta Sinti den Mi Bida?
Haña sa kon un bon relashon ku Dios por yuda bo hiba un mihó bida awor i den futuro.
Kiko Beibel ta Bisa Tokante Stima Bo Mes?
Hesus a bisa: “stima bo próhimo meskos ku bo mes.” Kiko e tabata ke men?


text:
Delegashonnan Parlamentario a haña un rekorido na e kompania di resiklahe di shushi AVR na Rozenburg
Den kuadro di e konferensia IPKO na Den Haag ta un tradishon ku e pais anfitrion ta organisá algun rekorido pa e delegashonnan den e kaso aki esun di Kòrsou Aruba i Sint Maarten na organisashon òf instanshanan di interes. E biaha aki e delegashonnan a bai bishita e kompania di resiklahe di shushi AVR na Rozenburg. Nan a ser risibí pa direktor sr. Luca ku den su presentashon a ilustrá tur e benefisionan ku e kompania di nan tin ku nan operashon pa ku kreamentu di energia i e manera ku nan aktividatnan ta di salbaguardia nan pais pa ku naturalesa medio ambiente i e bienestar di nan poblashon engeneral. E benefisio ekonómiko ta sintá den e echo ku nan ta gana sèn ku benta di e produktonan ku e kompania ta prosesa komo produkto di materia prima básiko na final dje proseso di resiklahe.


text:
WILLEMSTAD - Djasabra 26 di mei 2018, Klup di lesamentu Kibrahacha huntu ku Biblioteka Nashonal Kòrsou Frank Martinus Arion (BNK) ta bolbe organisá un enkuentro ku eskritor.
Esaki ta tuma lugá den sala Akuario di BNK, di 10 or’ di mainta te 12 or’ di mèrdia. Tur interesado por partisipá. Entrada ta grátis.
E bia akí e eskritor invitá ta Sra. Dith Martis-Leito. Durante e enkuentro na BNK, Sra. Martis lo lesa ekserpto for di su outobiografia titulá ‘Ami ta Judith: un storia, un outobiografia’ (Caribpublishing, 2016). Ademas, miembronan di e klup di lesamentu i públiko presente lo por hasi pregunta na Sra. Martis tokante su buki. Na final di e enkuentro lo tin oportunidat pa kumpra i laga firma e buki.
Den su buki, Sra. Martis ta konta su storia di bida, for di su hubentut ku el a pasa parsialmente den internat, su karera komo dosente den enseñansa básiko i avansá, su ròl komo mama i esposa, te na e fase aktual di penshonado i biuda.
Ku su outobiografia, kalurosamente skibí den forma di un kuenta, e eskritor ke kurashá i inspirá kreyentenan, motivá adultonan mayó pa tambe kompartí historia di nan bida i laga atras un regalo di balor históriko, kultural i spiritual pa generashonnan nobo.
Pa mas informashon por tuma kontakto ku Sr. Alton Gordon di Kibrahacha na 694 0211.


text:
Bonbiní na www.vvrp.cw
Ku e website aki nos ta duna komunidat akseso na tur informashon di henter nos ministerio. Riba e website aki, bo ta risibí informashon di: struktura di e ministerio, nos mishon, tur nos organisashonnan i produktonan, tur lei ku ta vigente pa e ministerio, proyektonan andando, informashon di kontakto, i hopi mas.
Danki pa bishitá nos website,
Minister Zita Jesus-Leito
Programa di TV: VVRP ta informá
Kon pa…
- Aplika pa un permit di konstrukshon (bouwvergunning)
- Atende ku monumento
- Bin na remarke komo individuo pa haña un tereno di gobiernu
- Bin na remarke pa tereno di Gobiernu pa uso komersial
- Hasi un petishon pa un pèrmit di instalashon (aanlegvergunning)
- Haña mas Informashon tokante tratamentu di petishon pa pèrmit di konstrukshon
- Haña mas informashon tokante e sistema geokodigo di Korsou


text:
ORANJESTAD (AAN): E trabao pa renova Misa di Dakota a cuminsa na luna di Juli. Pero tres aña prome a cuminsa recauda fondonan segun Pastor Daniel Szpila. E inversion total pa e proyecto ta casi un miyon y mey di florin. Ta un proyecto hopi costoso.
Di locual ta e contratista y trabaonan envolvi directamente cu renobacion ta 1 miyon 300 mil florin. Tambe tin gastonan cu construccion di trafo nobo, pa tin coriente cu airco. Tambe e gastonan cu zonido nobo, cu a bin di exterior, cu tin cu instala y diferente otro gastonan cu a haci e proyecto, rond di 1 miyon y mey di florin.
E asistencia a baha na mita of mas ainda. Ta kere cu pa motibo cu no tin luga pa parkeer auto. Esaki ta hopi dificil. Hende tin cu parkeer auto leu, den cayanan di Dakota, pa cana bin despues na cas parokial y ta comprendibel. Tin un grupo fiel di parokiano cu ta asisti cas parokial y espacionan bao di tent semper ta yen durante misanan di diadomingo.
Segun pader Szpila, por lo pronto tur cos lo keda mescos. Si acaso e asistencia di fielnan lo exigi, por haci mas misa durante fin di siman eventualmente. Pero esaki tin cu duna tempo pa wak con e asistencia di fielnan ta continua despues di apertura.
E voluntarionan ta conciente, nan ta observa e trabaonan y nan ta hendenan cu ta bin misa tambe frecuentemente. Tur hende ta conciente. Pader Szpila ta kere cu tur hende ta conforme si acaso no ta logra pa misa di aurora, e hendenan ta keda conforme.
Tur esnan cu a conversa cu nan ta bisa cu miho termina trabao trankil, sin ansha. Pero bon haci. Esey ta prioridad. Si acaso no por drenta den misa di Aurora, lo drenta misanan di Pasco y esey tambe ta bunita, si por logra esey.


text:
DAYTONA BEACH — Chadwick Tromp sa cu e chensnan ta contra di dje. Solamente 5 hungador di pais Aruba a jega di...
BOSTON – Awor e debate ta sigui mescos tempo di Alex Rodriguez/Derek Jeter/Miguel Tejada/Nomar Garciaparra y tur e shortstop jong den fin di...
BOSTON – Den su carera profesional hopi jong, e critica semper tawata “si pero ja…” Y mayoria biaha e tawata algo asina...
ORANJESTAD – Den baseball Senior division e ekipo di Stars Organization ta titula Campeon despues di a gana e ekipo di Kiwanis...
BOSTON – Un momento basta tenso, ora cu ayeranochi Xander Bogaerts ta ricibi un deadball contra di e ekipo di Houston Astros....
SANTA CRUZ – Surpise Bombers ta conoce su promer victoria di campeonato ganando di San Nicolaas Unforgettable 12-0. Patrick Tula van Heiningen a...
BOSTON – Ayeranochi prome cu e wega di Boston Red Sox y Baltimore Orioles, e hoben Arubiano Xander Bogaerts a ricibi den...
FLORIDA – Despues di ta milita 5 anja den e farm system di e ekipo di Washington Nationals ayera nos a ricibi...
ARIZONA – Cleveland Indians a laga jama e catcher Arubiano Sicnarf Loopstok pa Spring Training Camp y ayera e la drenta mira...
ARIZONA – Un otro hoben prospecto di Aruba di apenas 21 anja, Shawn Duinkerk ya tin algun siman na Arizona preparando pa...


text:
ORANJESTAD – Rebecca Jansen a titula Campeon di National Duathlon 2.5 K Run – 10 K Bike – 1.5 K Run como e prome den su categoria di female 12-14 aña cu un tempo di 35:48 cu ta un PB y Christiaan Jansen tambe ta logra di caba prome den su categoria male 11-12 aña den Sprint Distance cu tempo 33:39 tambe un PB.
Rebecca y Christiaan Jansen lo ta viahando fin di September pa Trinidad & Tobago hunto cu e Seleccion pa bay Carifta Aquathlon y Triathlon Championship bou guia di coachnan Nicolaas Robert y Glennon Eights.
Un pabien grandi ta bai na Rebecca y Christiaan Jansen cu e tremendo logro aki y keep it up!


text:
Caya G.F.Betico Croes – Diabierna atardi polis a wordo pidi na Flamingo apartments, caminda cu doño di un car rental a blokea un di su autonan.
E problema a surgi pa motibo e auto di huur aki lo mester a wordo entrga basta dia atras. Pero a resulta cu esun cu a huur e a bandona e isla.
Problema a surgi ora cu e persona ey, a bira laga un otro persona cu e vehiculo loke no mag. Y asina a surgi e problema cu e doño di car rental a pidi asistencia di polis. E auto lo mester a wordo entrega for di dia 18 di december.
Polis a intermedia y a asina e doño a haya su auto bek y esnan cu a wordo fia e auto a keda na pia.


text:
Ex Minister Arthur Dowers no a laga registra e rijbewijs di Aruba na e plataforma international cu ta reconoce rijbewijsnan di mundo. E hecho aki ta treciendo basta problema pa Arubianonan den exterior, kendenan ta haya nan mes ta wordo scrutina dor di agentenan policial tanto na Alemania, Belgica y Merca.
Na momento cu duna e rijbewijs aki pa control, e sistema international no ta receonoce e rijbewijs, pasobra e no a wordo registra.
Minister Andin Bikker ta splica cu awor mester bay over na soluciona e problematica aki dor di cana e proceso necesario pa registra e rijbewijs. QuickVideo.


text:
ORANJESTAD – Weganan di Division di Honor ta continua e fin di siman aki ora cu diabierna Bubali y Caravel pa 8or...
ORANJESTAD – Diabierna awor campeonato Division di Honor di AVB ta ranca sali cu “The Revenge” entre e ekipo di Dakota y...
ORANJESTAD – Diasabra awor dia 17 di september Arubaanse Voetbalbond, AVB, ta organisa e prome “Exchange of the Champions”, unda cu e...
ZWOLLE – Despues di a milita e ultimo anjanan hunto cu e ekipo di RCA na unda Ronald Gomez a yuda e...
RIDDERKERK – Ekipo di RVVH Ridderkerk dirigi pa e Arubiano Giovanni Franken ta sigui duna opportunidad na Arubianonan pa asina destaca y...
ORANJESTAD – E pumanan di Piedra Plat, mihor conoci como the lady pumas esta Britannia Damas ayeranochi a topa RCA den e...
ORANJESTAD – Awenochi den Guillermo Prospero Trinidad e ekipo di Solito por hisa e Copa di Campeon di Aruba un biaha mas....
ORANJESTAD: “Durante e weganan di semi final caba por a nota e direccion nobo cu Arubaanse Voetbal Bond ta bay aden y e...
Entregamento di protest ta parti di wega di futbol, e ta un derecho cu tur team tin y cu no por wordo nenga....
ORANJESTAD – Denzel Dumfries no ta desconoci na Aruba, Dumfries na Maart di 2014 a pone su mes riba mapa internacional ora...


text:
IOC
-
Buenos Aires 2018
Buenos Aires 2018 Inovativo y Exitoso
Presidente di IOC Sr. Thomas Bach; “Weganan Olimpico Hubenil Buenos Aires 2018 tabata hopi inovativo y sigur exitoso” Awe mainta…Read More »
-
Buenos Aires 2018
Nicole Hoevertsz ta na Buenos Aires
Secretaria General di COA, Sra. Nicole Hoevertsz (na cora di dos na man robez) a participa pa di dos biaha(prome…Read More »
-
Buenos Aires 2018
Olympism Action Forum
Olympism Action Forum pa prome biaha organiza door di Comite Olimpico Internacional(IOC). Den e dianan prome cu e inicio di…Read More »
-
Barranquilla2018
Nicole tambe ta presente na Barranquilla
Nicole Hoevertsz, secretario general di COA y como tambe miembro Ehecutivo di IOC ta aki na Barranquilla, Colombia pa sigui…Read More »
-
News
Momento historico pa deporte mundial
Momento berdaderamente historico pa e deporte mundial Ayera diasabra a tuma lugar un encuentro entre presidente di IOC, Sr. Thomas…Read More »


text:
ORANJESTAD (AAN) – Aruba Triathlon Association a organiza dia 5 di november 2017 e Guardian Group Off Road Triathlon Nacional. E evento a start 7:10 di mainta na Arashi Beach.
Tabatin 30 atleta individual den distancia Sprint y 6 Relay Team. Distancia Sprint e tri-atletanan mester a landa 700m, core un distancia di 14 km riba bais y despues careda na pia di 4.4 km. Pa e distancia Super Sprint tawatin 13 atleta individual Kids y 11 atleta Adulto.
Distancia Super Sprint e tri-atletanan mester a landa 350 m, core un distancia di 7 km riba bais y despues careda na pia di 2.2 km. Landamento tawata na Arashi Beach mes.
Ciclismo tawata e ruta Arashi Beach – Costa Norte (duinen) – Arashi Beach. Careda na pia tawata entre Arashi Beach. A participa un total di 72 atleta.
E campeonnan pa Guardian Group Offroad Triathlon Nacional 2017 a keda den Categoria Kids Masculino Justin Morales, den Categoria Kids Femenino Rebecca Jansen, Categoria Masculino Renze Postma y den Categoria Femenino Linda Smith.


text:
Pa evita gasto innecesario y contribui na siguridad
ORANJESTAD (AAN):
Gobierno ta haci un apelacion fuerte na e doñonan di e edificionan cu ta para bashi den e area concerni pa porfabor bin ocupa nan mes di nan edificionan y cera esakinan pa evita cu adictonan por uza e edificionan como un luga pa sconde, drumi y haci nan fechorianan.
E situacion antihigienico cu tin den e edificionan ta afecta e area aki na un forma hopi negativo y hasta por resulta den plaga di djaca, entre otro. Si acaso e doñonan di e edificionan aki no reacciona y contribui na e desaroyonan di limpiesa y siguridad den e area, esaki por resulta den accion di gobierno, cual ta trece gasto cune cu lo mester wordo cubri pa e doño despues.
A menciona cu gobierno lo laga cera e edificionan y lo cobra e doñonan e gastonan envolvi. Ta masha facil pa ta “un bon bisiña” den e caso aki; simplemente haciendo limpiesa den e edificio bashi y cerando esaki pa e adictonan y otro hende no drenta mas.
Ademas, gobierno a apela na e responsabilidad civico di negociantenan den e area. El a pidi pa e comerciantenan cu ta laga e adictonan aki, popularmente yama choller, tira sushi afo pa nan den e area aki, pa nan stop inmediatamente cu esaki of lo tin consecuencia pa e comerciante.
Tambe a bisa cu a constata cu algun negociante no tin bari bastante grandi y ta duna e saconan na e chollernan pa benta afo, tanten cu nan ta consciente cu e chollernan ta benta esakinan den e edificionan bashi, riba caya patras di Caya Grandi of den otro areanan den cercania.
Continuamente tin un gran cantidad di sushi den e bario, esaki no por sigui asina y autoridadnan policial lo ta actuando contra e practicanan cu ta conduci na e situacion indeseabel aki, segun e mandatarionan cu tabata presente.
Gobierno ta subraya cu esaki no ta aceptabel y gobierno no lo tolera e practicanan cu ta contribui na insiguridad, ta causa un situacion ahigienico y ta trece risiconan pa salubridad publico y pa bienestar di hende.


text:
Kralendijk - Koperativa KRIABON ta aktivo riba diferente tereno ku tin di haber ku e bida di kunuku. KRIABON a kombersá ku profeshonalnan di Universidat di Wageningen na Hulanda tokante posibilidatnan ku tin riba e tereno di krio di bestia profeshonal na Boneiru.
KRIABON ke kompartí e punto di bista ku a elabora ku Universidad di Wageningen ku tur su miembronan. Ta importante pa tende opinion di nos miembronan pa ku realisashon di e posibilidatnan. Den e kuadro aki KRIABON ke invitá tur su miembronan na un enkuentro ku lo tuma luga djasabra awor 21 òktober 2017.
Fecha di enkuentro: djasabra 21 oktober 2017
Orario: 14.00 or
Lugá: Jeugdhuis Jong Bonaire
Bo(so) aporte lo ta di sumo balor i importansia. Konsiderá esaki komo un invitashon personal.


text:
ORANJESTAD (AAN)- Dialuna atardi tabata tin un conferencia di prensa na Ritz Carlton caminda e organizador Sr. Muiswinkel hunto cu representantenan di e sponsornan di e evento a anuncia cu nan lo bay tene e prome KLM Marathon na Aruba y esaki lo bay tuma lugar dia 3 di Juni venidero.
Sr. Muiswinkel a bisa cu e proyecto KLM Marathon ya caba ta wordo organiza pa 4 aña na Corsow y esaki lo ta e prome aña cu nan ta lanze pa Aruba. E marathon lo conta cu cuatro distancia y lo tin chens pa gana un premio grandi cu ta un pasashi Aruba-Amsterdam.
E 42.k ta start pa 3.30 di marduga, e 21.k ta start 5.30 di mainta, e 10k (cana of core) ta start 7’or di mainta y e 5 km (cana of core) ta start 7.30 di mainta. E ruta ta “AIMS/IAAF certified”. E intencion tabata pa mantene na un limite di 1500 participacion pero mirando e entusiasmo caba caminda tin mas di 500 persona inscribi caba a dicidi di aumenta e limite na 2000 participante.
Pa e evento aki tambe dia 3 di Juni, lo bay conta cu coredornan special cu a yega di core varios marathon caba rond mundo. E interes cerca coredornan di exterior ta sumamente grandi pa e evento aki.
Cada participante lo ricibi un bib number, un medaya conmemorativo, un t-shirt di e evento y e acceso na e “tracking app”. E start y finish ta na Marriott Resort y na Ritz Carlton. Pa mas informacion di e evento aki por bay riba e website www.klmarubamarathon.com.


text:
Fiscal a laga haci mas investigacion y abogado kier scucha tres testigo
ORANJESTAD (AAN): Manera DIARIO a publica, Diabierna mainta e sospechoso Jairo A. Chalgut a presenta dilanti Hues. E caso tabata pro forma caminda Fiscal a informa cu aunke e procesverbaal ta cla, a laga haci mas investigacion riba DNA di marcanan cu a haya na e cas di e incidente. Ademas di esey, abogado mr. Illes a bisa Hues cu e kier pa scucha tres testigo.
ACUSACIONNAN:
Den sala di Corte tabata presente mama y familiarnan di e victima Sarahi Sierra. Fiscal a bisa Hues cu Jairo A. Chalgut ta worde sospecha cu riba 3 November 2017: a mara, choca, stik, hinca, maltrata, viola, mata y horta un suma di placa di e dama Sarahi Sierra.
Fiscal a bisa Hues cu e motibo cu e caso ta pro forma ta pasobra cu e investigacion ta cla pero a pidi mas investigacion. A laga investiga e DNA riba marcanan cu a haya na e cas. A manda esakinan 30 Maart 2018 pa Instituto Forense na Hulanda. (NFI)
Fiscal a pidi pa pospone e caso te 14 September 2018.
SOSPECHOSO TA INOCENTE?
Abogado mr. Illes a bisa Hues cu e kier scucha tres testigo. El a menciona e dama A.V. y e homber R.Y. Segun e abogado nan por bisa cu Jairo A. Chalgut no tabata na e cas na momento di e sucedido. Tambe e abogado a pidi pa scucha e ruman muher di e difunto, S. Segun e abogado, S. lo por splica con e relacion entre J.A.C. y e victima tabata. Mirando e testigonan cu e abogado kier scucha, e pregunta cu ta surgi ta: “e sospechoso ta inocente?” Fiscal a adverti cu mester tene cuenta cu e testigonan, en especial e ruman muher, lo por haci uso di nan derecho di silencio.
PRUEBA DNA:
Manera DIARIO a publica, e caso aki, pa Polis y Ministerio Publico, ta hiba e nomber Fist. A tuma muestra di DNA di diferente persona a base voluntario. Entre e personanan tabata e sospechoso Jairo A. Chalgut. Investigacion haci na NFI ta mustra cu a haya DNA di Chalgut. Esey ta haci cu Chalgut ta worde mira como e sospechoso. Chalgut ta un amigo di cas di e victima o sea un persona hopi cerca di e victima.
Tratamento di e caso aki lo bira interesante ora scucha e testigonan aki compara cu resultado di investigacion di Recherche.
Hues a puntra e famia di e victima, si kier haci demanda di daño. E mama tabata tur tristo sinta y a bisa Hues cu Chalgut no por debolbe su yiu. El a sigui bisa cu e no kier haci demanda di daño.
INVESTIGACION TA SIGUI:
Hues a bisa cu e ta pospone e caso y ta manda e caso back pa Hues Comisario cu e instruccion pa scucha e tres testigonan cu abogado mr. Illes a pidi. Hues a bisa cu e caso ta keda pospone te dia 14 di September pa 9’or di mainta.
Por a nota cu e sospechoso a keda sinta ta mira su dilanti so y no a bisa nada.


text:
Parlamentario Richard Arends
ORANJESTAD (AAN): Segun un e relato di prensa cu a worde publica diabierna ultimo, CAft a confirma cu Gobierno a cumpli cu su recomendacionan bou condicion cu e deficit ta menos cu esun di aña pasa, entradanan di dividendonan di companianan estatal materialisa nan mes y cu gastonan di personal lo baha structuralmente e añanan venidero. Pa prueba esaki Gobierno a presenta un plan di reduccion di personal.
“Pa fraccion di AVP sin duda no tabata un sorpresa na momento cu diabierna ultimo CAft a indica cu presupuesto 2018 a cumpli cu nan recomendacionan tabata a base di e promesanan cu Gobierno a haci cu ainda mester worde presenta den un cambio di presupuesto 2018,” Parlamentario Richard Arends a bisa.
Loke ta sigur (pero cu gobierno, como tambe e fraccion mas grandi cu ta sostene gobierno, ainda no a informa, pero CAft si a informa den su comunicado) ta cu gobierno lo tin cu reduci gasto di personal cu 12 miyon Florin den e proximo 6 lunanan cu ta resta di e aña aki.
Na momento cu papia di reduccion di gasto si personal ta bolbe confirma preocupacion cu nos fraccion a vocifera durante tratamento di presupuesto. Durante tratamento di presupuesto 2018, fraccion di AVP a haci un serie di pregunta na gobierno, riba diferente puntonan caminda a ser pidi di gobierno pa duna mas claridad riba kico gobierno kier logra cu e presupuesto. Fraccion di AVP a dirigi casi mil pregunta na gobierno ya cu tabata bisto cu e presupuesto tabata lew cumpli cu normanan stipula pa e ley di supervision financiero. Miembro di fraccion di AVP, Sr. Richard Arends, a cuestiona seriamente diferente aspecto den e presupuesto, entre otro aumento excesivo di gastonan, cu tambe a worde señala pa CAft den su evaluacion preliminar.
Sinembargo en bes di atende y aclaria e preocupacionnan presenta, tanto gobierno como fraccionan cu ta sostene gobierno a prefera di hinca mayoria di tempo den discusionnan politico cu no tabata al caso y den ultimo dianan por mira resultado di e falta di seriedad y responsabilidad aki. CAft confirma e hecho cu gobierno a aumenta su gastonan di manera excesivo, e.o. gastonan di personal a aumenta 12 miyon Florin compara cu aña pasa. Mirando e factornan cu nos ta bibando aden no ta exclui cu nos lo conoce un inflacion enorme cu pueblo lo worde expone na dje. No tin hustificacion pa e forma con gobierno di un banda ta papia di ‘crisis finaciero’ y uzando esaki como excuus pa aumenta BBO y BAZV na mes momento y den un tempo asina cortico a bira aumenta gastonan di gobieno cu 125 miyon compara cu realisacion di aña pasa.
Loke cu Gobierno a compromente su mes cu CAft ta lanta preocupacion grandi ya cu pa logra reduci gasto di personal cu 12 miyon Florin den proximo seis luna, mester manda mas cu 300 trahado cas si tuma e salario promedio, of mester bay kita beneficionan secundario di empleadonan publico manera nan pensioen. “Cualkier cambio mester forma parti di un cambio di prespuesto 2018 cu mester worde presenta di corto tempo na Parlamento ainda. Nos lo manda puntra Gobierno con lo haci esaki y ta di spera cu esaki no ta inicio di otro persecucion politico mientras cu ta laga e grupo grandi cu gobierno a tuma den servicio recientemente, sigui riba payroll di gobierno,” Parlamentario Richard Arends ta mustra.


text:
Willemstad,– Minister Steven Martina a bisa ku ta papiando ku OLG i e kombersashon nan ta den e proseso final i ku tin dos proposishon riba mesa. El a splika ku e di dos proposishon sierto detayenan ku mester kaba di kontesta basa riba kual por drenta den rekta final pa un eskoho final.
Minister ta bisa ku OLG su proposishon ta riba mesa. “Desishon di korte no ta floha e negoshashon nan mirando ku hues a pone sierto kondishonnan pa regresá serka dje pa mustra e progreso i ku ta trahando”, minister Martina a bisa. E ta bisa ku e kompania Insel Air ta keda unu vulnerabel i no por traha mas debe, pues mas lihé bo yega na konklushon ta mas mihó pa tur hende. E titular di ekonomia ta bisa ku ta tene kuenta ku ta un proseso kompliká i p’esei tambe hues a duna mas tempu.
Dado kaso no yega na akuerdo ku OLG lo start un proseso nobo ku esnan interesá, pues tin plan A ku B i si nan faya tin tambe plan C i D. E interes di OLG ketu bai ta grandi i ta spera di yega na akuerdo pa garantisá kontinuidat di e kompania Insel Air.


text:
E tradicional ‘clasico di Aruba’ entre Estrella y Dakota ta normalmente un wega di calidad halto y hopi excitante. E biaha aki e premio di e wega aki, cu Nacional ya clasifica pa final, ta pa e di dos luga riba tabla di posicion den e Playoff aki.
Estrella hungando sin dos hungado clave mane Phaedrick Baromeo y David Dubero, ta cuminsa e wega bastante fragil y sin creatividad den medio campo. E prome parti di e prome tempo tabata tur Dakota, e wega casi nunca a pasa midveld pa Estrella den e tempo aki, e Dakoteronan den control, haciendo pressing na midveld, Estrella en cambio a cuminsa dal duro, kizas den deseperacion of tratando na kibra e wega di Dakota.
Dakota toch no a probecha mucho cu e falta di presencia di Estrella den medio-campo. Despues di a purba cu tur cos Dakota, apesar di varios bon chens, despues a mane cuminsa bira slordig den nan ofensiva, atrobe indicando impasenshi. Asina mes apesar di e dominio posesional y teritorial di Dakota ta Estrella a haya dos chens mas cla na 15 minuut pa medio di Alex Hassel y na minuut 30 pa Jean Pierre Van der Linden, cu a haya su so cu portero Eric Abdul cu a salba su porteria na ultimo seconde, dos oportunidad cu por a cambia e cara di wega tempran caba.
Den un wega slordig cu hopi tension, referee a haya su mes cu man yen pa controla e wega, carchinan a cuminsa cai tempran caba, un indicacion di kiko ta bai bin mas laat. Despues di hopi ‘toma y dame’ den e ultimo parti di prome tempo, unda no tabatin dominio di un riba otro, e wega tabata mas bien un wega mahos, impreciso y duro fisicamente, halftime a yega asina sin gol.
Den e segundo tempo Dakota a cuminsa cu mas organisacion den nan atake, algo cu tabata falta apesar di e debilidad den medio campo di Estrella, a cuminsa miho toke di bala en bes di tira dilanti y core, ademas di e tironan sin destino. Asina mes Dakota no a convence, iniciativa nan tabatin si, y control di bala, pero nada preciso, toch nan chens a yega na minuut 54, despues cu nan a haya un tiro di skina cu a keda rebota dilanti gol, sin por a wordo saka pa e defensa oranjo, e bala a cai den pia di Ezra Bosnie cu no a pordona y a hasi un tiro duro pa anota e gol di bai ariba pa Dakota, mereci si.
Estrella no a responde bon, ta parce nan a bai flat despues di e gol di Dakota, creacion tabatin poco pa nan, ta de bes en cuando cu Norvianel Naar y Jean Pierre Van der Linden tabata scapa dilanti pero ora yega di pone e bala den net ta nada un pasa.
Dakota ta sigui busca e di dos gol, Ricky Hodge, cu a esforsa su mes hopi den e wega aki, a hera di anota un gol di ‘Chalaka’ na minuut 55, esey lo tabata un joya di gol si el a drenta.
Ironicamente ta Dakota tabata mane perde cabes apesar di e bentaha den un wega asina significante. Carchi a cai masha hopi mes den hopi instancia pa ambos ekipo, hopi pa protesta pero tambe pa wega violento. E wega atrobe a bira hopi slordig, Dakota mas cu bala pero sin precision y Estrella a cuminsa contra ataka pero atrobe sin yegada peligroso. Na minuut 66 Dakota a amplia e resultado cu un gol di Robert ‘Killer’ Francis pa hasi e wega 2-0 pa e Dakoteronan.
Estrella cu ya tabata atras den marcacion y tambe debilita enormemente den nan wega mes a haya mas mal noticia na minuut 75, ora cu Alex Hassel a haya un stret carchi cora pa wega violento cu a hasi cosnan mas dificil ainda pa e ‘Naranjadanan’. Asina mes cu bentaha numerico Dakota no a sabi di probecha y a sigui cu nan wega eratico por bisa. E yegadanan nunca a cristalisa pa mas gol. Despues Estrella den persona di Norvianel Naar a haya nan di dos carchi cora na minuut 80, tambe pa wega violento, algo cu no ta caracteristica di Estrella. E “amarillo di Dakota” awo tabatin tur chens pa amplia e anotacion y mehora nan “doel-saldo” den comparacion cu Estrella cu awor lo tin e mesun cantidad di punto riba tabla, pero envano, nada a bay bon cu e proposito ey. Dakota a sabi di ataka, un poco miho den e ultimo 5 minuut di wega contando tempo di descuento, pero un poco laat, e wega a caba 2-0 mes, un wega cu a merece miho, desapunto pa Estrella, pero tambe pa Dakota, apesar di e victoria significante aki, pa e chensnan perdi pa amplia nan bentaha di gol riba Estrella den caso di empate den puntuacion.
Ta interesante y tambe precupante pa wak kiko ta bai pasa den e ultimo dia di Playoff 2017-2018 e siman cu ta bin. Den opinion di Futbol Aruba ta importante pa hunga e weganan di e siman cu ta bin, na mesun tempo, un wega na CDGT na Dakota y e otro na CDFF na Noord, pa evita cualkier conflicto di interes, esaki t’e situacion;
Nos ‘man of the match’ den e wega aki ta Ezra Bosnie di Dakota pa su empenjo riba cancha y su wega den defensa protegiendo e linea final di Dakota.
Dakota y Estrella ta awo empata cu 7 punto riba tabla, Nacional a clasifica caba, Britannia ta elimina caba. E weganan di e siman cu ta bin, riba papel no tin significado pa ambos ekipo, mientras cu e ta si hopi importante pa nan contrincantenan e siman aki, Dakota y Estrella, nan clasificacion pa final ta den wega, ban wak.


text:
CFATF ta e plataforma di Paisnan Caribense pa combati labamento di placa y financiamento di terorismo
ORANJESTAD – Siman pasa Minister di Finansa, Asuntonan Evonomico y Cultura a atende tambe e Council of Ministers Meeting di CFATF na Miami.
CFATF ta e plataforma di Paisnan Caribense cu ta traha hunto pa combati labamento di placa y financiamento di terorismo y ta forma parti di e plataforma mundial di FATF.
Durante e reunion aki e Ministernan di e Paisnan miembro y nan representantenan a tuma decicion riba entre otro e programa di trabao cu CFATF lo ehecuta den 2018/2019.
E mandatario a presenta su mes como e Minister di Finanzas nobo pa Aruba y a reitira e sosten di Aruba na e trabaonan cu mester wordo haci pa tene e sistema financiero di nos Paisnan integro. Aruba ta den preparacion pa e proximo evaluacion di CFATF den aña 2020.


text:
Ta di bèrdat Hesu-Kristu a wòrdu resusitá?
Pregunta: Ta di bèrdat Hesu-Kristu a wòrdu resusitá?
Kontesta: Skritura ta presentá evidensia konklusivo ku Hesu-Kristu berdaderamente a wòrdu resusitá for di morto. E resurekshon di Kristu ta dokumentá den Mateo 28:1-20; Marko 16:1-20; Lukas 24:1-53; i Huan 20:1-21:25. E Kristu resusitá tambe ta aparesé den e Buki di Echonan (Echonan 1:1-11). For di e pasashinan aki bo por haña algun “pruebanan” di e resurekshon di Kristu. Promé ta e kambio dramátiko den e disípulonan. Di un grupo di hòmber yen miedu i den eskondite nan a bira testigunan fuerte i ku yen kurashi i nan a kana rònt mundu pa kompartí e evangelio. Kiko otro por a okashoná e kambio dramátiko aki ku no ta e aparsishon di Kristu resusitá na nan?
Segundamente, ta e bida di e apòstel Pablo. Kiko a kombirti’é di un persiguidó di iglesia den un apòstel pa iglesia? Ta ora e Kristu resusitá a aparesé na dje riba e kaminda pa Damasko (Echonan 9:1-6). E di tres prueba konvinsente ta e graf bashí. Si Kristu no a wòrdu resusitá, unda Su kurpa ta? E disípulonan i otronan a mira e graf kaminda El a wòrdu derá. Ora nan a bai bèk, Su kurpa no tabata einan mas. Angelnan a deklará ku El a wòrdu resusitá for di morto manera El a primintí (Mateo 28:5-7). Pa di kuater, e evidensia adishonal di Su resurekshon ta tur e hendenan ku El a aparesé na dje (Mateo 28:5, 9, 16-17; Marko 16:9; Lukas 24:13-35; Huan 20:19, 24, 26-29, 21:1-14; Echonan 1:6-8; 1 Korintionan 15:5-7).
Un otro prueba di e resurekshon di Hesus ta e gran kantidat di enfasis ku e apòstelnan a pone riba e resurekshon di Hesus. Un pasashi klave tokante e resurekshon di Kristu ta 1 Korintionan 15. Den e kapítulo aki, apòstel Pablo ta splika dikon ta krusial pa komprondé i kere den e resurekshon di Kristu. E resurekshon ta importante pa e sigiente motibunan: 1. Si Kristu no a wòrdu resusitá for di morto, kreyentenan tampoko lo no por hasi esaki (1 Korintionan 15:12-15). 2. Si Kristu no a wòrdu resusitá for di morto, Su sakrifisio pa piká lo no tabata sufisiente (1 Korintionan 15:16-19). E resurekshon di Hesus a proba ku Dios a aseptá Su morto komo pago kompletu pa nos pikánan. Si El a simplemente muri i keda morto, esaki lo a indiká ku Su sakrifisio no tabata sufisiente. Komo resultado, kreyentenan lo no por a haña pordon pa nan pikánan, i nan lo keda morto despues ku nan muri (1 Korintionan 15:16-19). Lo no tin nada manera bida eterno (Huan 3:16). “Pero en realidat Kristu a lanta fo'i morto komo Esun promé di e mortonan.” (1 Korintionan 15:20).
Finalmente, Skritura ta bisa klaramente ku tur hende ku kere den Hesu-Kristu lo lanta for di morto i tin bida eterno meskos kunÉ (1 Korintionan 15:20-23). 1 Korintionan 15 ta deskribí kon e resurekshon di Kristu a proba Su viktoria riba piká i ku El a proveé e poder pa nos por biba viktoriosamente riba piká (1 Korintionan 15:35-49). E ta proklamá ku, komo resultado di e resurekshon di Kristu, tur hende ku kere den djE lo haña viktoria apsoluto riba morto (1 Korintionan 15:50-58).
Esta un glorioso bèrdat e resurekshon di Kristu ta! “P'esei anto, rumannan stimá, para firme sin tambaliá, mira pa boso destaká semper den boso trabou pa Señor, pasobra boso sa ku e trabou ku boso ta hasi den union ku Señor, no ta enbano” (1 Korintionan 15:58). Segun Beibel, e resurekshon di Hesu-Kristu ta berdaderamente real. Beibel a dokumentá e resurekshon di Kristu, i tambe ku mas ku 400 hende tabata testigu di esaki, i el a forma dòktrina Kristian krusial riba e echo históriko di e resurekshon di Hesus.
English
Ta di bèrdat Hesu-Kristu a wòrdu resusitá?


text:
ORANJESTAD (AAN): Desde cu Fondo Desaroyo Aruba a wordo funda, miyones di florin a wordo aloca den e fondo door di Gobierno di Aruba y di Hulanda. Tur aña e FDA ta percura pa su cuentanan wordo controla y haya aprobacion di un compania di contabilidad registra. E cuentanan 2012 di FDA a keda aproba y diaranson mainta miembronan di directiva – Frendsel Giel, Dr. Glenn Thode y Jessy Simon – a haci entrega di e relato anual na Prome Minister Mike Eman den presencia di Minister di Integracion Infrastructura y Medio Ambiente Benny Sevinger.
E miyonnan cu FDA ta inverti den economia local, financiando proyecto cu ta encera construccion, ta laga e economia draai.
Prome Minister Eman a haci un analisis di datonan den sector laboral y a splica cu analisando e cantidad di personanan registra na SVb na 2009, ora cu Gabinete Mike Eman a cuminsa cu gobernacion y loke cu tin awor inscribi, a constata un aumento di 3500. “Mi ta kere cu un parti importante di esaki ta bini un parti for di crecemento den turismo y un otro parti door di inversionnan cu ta wordo haci den proyectonan.”
E mandatario a enfatisa cu importante den e proyectonan ta cu nan impacto economico no ta solamente den e periodo di construccion, pero tambe cu nan ta embeyece y mehora e producto Arub. Nan impacto ta duradero. “Den un tempo basta largo nan lo keda contribui na economia di Aruba. Cada un di e proyectonan aki ta fortificando loke ta pasando den centro di ciudad, economia di Aruba y producto Aruba.”


text:
Diahuebs pasa di 10:30 di anochi un auto tabata na candela na un cas den Savaneta. Polis a yega na e sitio y a solicita brandweer pero habitantenan mes a logra paga e candela prome cu brandweer yega.
Polis a cuminsa un investigacion kico exactamente tabata e motibo cu e auto a pega na candela. Segun testigonan e candela a wordo cendi intencionalmente.
Auto a pega candela na Savaneta
Auto a pega candela na Savaneta
Posted by 24ora on Friday, October 19, 2018
Asina mes Brandweer a basha awa pa sigura nan mes cu e candela no lo cende bek.


text:
CRIMEN
ORANJESTAD (AAN): E caso di e asesinato di e homber Asiatico procedente di Canada, ta riba un bon pista. Esey ta loke fuentenan a revela na DIARIO. For di Dialuna mainta trempan caba, cuerpo di Recherche Tactico, como tambe unidad di Forense
Grenspolitie na Aeropuerto a pone man riba un homber Canades kende e mesun atardi a purba di bandona e isla. E homber di 36 aña a wordo pasa pa Recherche, y a keda aresta.
Tambe tin e personanan cu a bolter cu e vehiculo na Hato, y tur ta stranhero. Ainda nan ta deteni pasobra Recherche ta investiga si acaso tin un ‘link’ di nan cu e caso. Mesun cos cu e persona cu a causa accidente na Calabas.
Ministerio Publico mientras tanto a logra identifica e victima, y a haya sa cu aunke e ta di famia Asiatico, el a nace na Canada. Su famia na Toronto a wordo notifica di e caso.
Ainda Ministerio Publico no ta cla pa duna mas informacion, mucho menos nan teoria di e motibo di asesinato. Pero lo por ta algo indicando den direccion di ‘reglamento di cuenta’.


text:
WILLEMSTAD - Rey Willem Alexander a yega Corsou awe tardi. "E mensahe cu mi tin pa habitantenan di St Maarten ta lo siguiente: Nos ta consciente di loke a sosode cu boso, y nos ta haci tur lo posibel pa yuda tur hende cu mester di ayudo. Confia riba e ayudo", segun un relato den e portal Hulandes de Telegraaf. E mensahe e Rey a bisa despues di su bishita na e servicio meteorologico di Corsou. "Mi t'ey pa prome investiga kico a pasa te cu awor, y kico e coordinacion for di Corsou kiermen". Ela bisa tambe cu e kier bishita hospital pa topa cu e victimanan di e horcan cu a yega for di St Maarten.
Ainda no ta conoci ki dia e lo bishita Isla Riba. Otro bishita cu e rey a haci, ta na e base militar na Parera. E Rey ta na Corsou hunto cu minister di relacionan di Reino Ronald Plasterk. Fuente y foto cortesia di De Telegraaf.
WILLEMSTAD – Hasta zwarte pietnan na Corsou no a scapa di e listramento preventivo cu a tuma lugar den fin di siman na Corsou. Dado momento polis a pone un rij di ‘zwarte piet’ tambe den ‘posicion’ pa wordo listra. Polis a bisa cu nan no tin nada contra zwarte piet pero tur mester a pasa e controle. Esaki a tuma lugar riba Caracasbaaiweg durante e control. Despues e zwarte pietnan por a sigui nan caminda normal. Potret cortesia matutino Extra.
WILLEMSTAD – Un dia despues cu Aruba tabata den noticia cu un caso di morto riba un bapor crucero, awor ta toca Corsou cu un caso di un morto riba un otro bapor crucero, aunke cu e motibo ta diferente. Tabata ayera marduga a haya un turista Mericano di 60 aña, morto den su cabina riba e barco crusero Carnival Conquest. E ultimo biaha cu e pasahero a duna señal di bida tabata dos dia pasa. Esaki a keda confirmá dor di e otro pasheronan, i tambe telefonikamente dor di famianan. E curpa tabata den un estado avansa di descomposicion. Segun e patologo y e medico di Polis, no tin indicacion cu ta trata di un crimen. Pa e motibo aki no a tuma e curpa den beslag. Lo bay ku e curpa Puerto Rico y einan lo e keda transporta pa Merca. Te cu ayera e barco tabata mara na Megapier i mester a sali 12.00 di anochi pa Aruba.
WILLEMSTAD - E homber Y.R.N. (1982, Bulgaria) a keda extradita diarason 14 november 2018, pa Alemania. N. tabata sintando un castigu di prison den Centro di Detencion y Coreccion Corsou (SDKK) Mientrastanto Alemania a pidi pa su extradicion. E ta ser busca pa entre otro falsificacion di documento, fraude cu computer i falsificacion di carchi di banco.
WILLEMSTAD/ORANJESTAD – MIentras cu e compania ta bibando riba tempo presta, (4 di december tin decision si ta tuma e deal di e compania interCaribbean of si ta dal porta cera), e compania InselAir ta sigui confronta problema operacional. Diaranson diripiente e compania a haya su mes ta avisa su pasaheronan cu e compania (InselAir) tin problema cu avion pa cual nan a haya nan mes obliga di cancela su buelonan pa dos dia sigui, cuminsando diaranson 14 di November te 16 di November 2018. Asina e compania a bisa pa medio di un boletin diaranson merdia. E motibo principal ta mantenimiento di avion. “Nos ta pidi dispensa pa e situacion inespera aki y ta haciendo tur lo posibel pa transporta pasaheronan unda cu nan tin cu bay, mas liher cu ta posibel” e mensahe ta sigui bisa.
WILLEMSTAD – Huez Comisario na Corsou a prolonga e detencion di e homber cu a comete actonan inmoral un criatura di un aña cu 8 dia. E homber R.H.R. (Kòrsou, 48 aña) a presenta dilanti un Hues-Comisario (RC) diamars pa e asina yamá "rechtvaardigheidstoets" pa determina si su detencion a bai conforme ley. Tur cos tabata na ordo. Fiscal di Ministerio Publico (OM) Corsou na su turno, conforme artikulo 87 di Codigo di Procedimiento Penal (Wetboek van Strafvordering), a ordena su aresto preventivo cu 8 dia pendiente mas investigacion tuma luga.
WILLEMSTAD - Update barcu Ro-Ro cu a boltu den laman. Durante di e recuperación di e barco cu a bolter den laman recientemente, Warda Costa a encontra curpa sin bida di e machinista a bordo. Warda Costa y NoticiaCla ta expresa su mas sincero condolencias na e famia di e difunto.


text:
ORANJESTAD (AAN): Comienso di e siman aki Parlamento di Aruba a cuminsa trata e tema di Serlimar. Un tema cu a causa hopi reaccion den pueblo, particularmente na momento cu a haci e anuncio di cambionan di tarifa entrante 1 juli 2018.
Durante reunion publico tocante Serlimar, Fraccion di MEP a entrega Mocion No. 5, cual a worde sosteni unanimamente, cu ta urgi pa esnan cu ta ricibi mesun servicio di otro compania no mester paga dos biaha pa e mesun servicio.
“Mi kier a gradici minister encarga cu Infrastructura pa entrega na parlamento e documentonan relaciona cu nos preguntanan manda por escrito, y tambe pa considera locual ta biba den nos comunidad relata na locual a worde anuncia pa 1 juli 2018, y pa duna nos un presentacion cu posibel alternativa”, Parlamentario Daphne Lejuez di fraccion MEP ta comenta.
E parlamentario ta haya cu nos tur ta responsabel pa maneho di desperdicio, semper y cuando esaki ta worde refleha na un manera husto unda tur hende ta contribui. E compania responsabel pa maneha esaki na nomber di gobierno, mester pues haci e na un forma eficiente y efectivo pa asina por mantene su costonan di operacion na un nivel cu por cobra tarifanan socialmente responsabel.
Parlamento por medio di Mocion No. 3, a pidi minister pa bin back parlamento cu su plan, mirando cu e minister a presenta su intencion y ainda falta pa formula e detayenan, pa asina por haya aprobacion di parlamento, mirando cu esaki lo por tin efecto riba presupuesto di nos Pais y siguramente un efecto financiero riba nos comunidad. “Tambe a pidi minister pa duna un tempo amplio pa por conscientisa comunidad di su maneho, y pa e motibo aki minister a informa cu su intencion ta pa cuminsa cu su maneho nobo, unabes aproba, na maart 2019,” segun Parlamentario Lejuez.
Parlamentario Lejuez a trece dilanti durante e reunion publico cu e compania en cuestion lo mester a bira ‘self sustainable’ financieramente desde 2005, pero e ultimo 13 añanan ta ricibi subsidio di gobierno pa por opera. Pues e pregunta cu a surgi ta si e maneho di e compania aki, cu mester hiba un maneho financiero sin ganashi, tabata uno optimal, eficiente y efectivo, y como tal e parlamentario a dirigi preguntanan tocante e maneho financiero di e compania durante e prome tanda.
Maneho financiero socialmente responsabel:
“Minister a contesta mi preguntanan pa locual ta e aumento di e costo pa e Raad van Toezicht cu a aumenta di 250 Florin pa miembro pa reunion, awor pa 2.000 Florin pa miembro pa luna”, Parlamentario Lejuez ta bisa. El a sigui splica cu: “Mirando cu segun e mandatario tabata tin hopi trabao pa trece e cuentanan anual retrasa di Serlimar na ordo – cu el a presenta tambe ‘ter inzage’ na parlamento pa 2012-2015, y ta sinti cu un suma fiho pa e miembronan di Raad van Toezicht lo yuda maneha e costo di e hunta aki.”
Pa loke ta trata e reduccion di entrada di 2016-2017, esaki ta pa motibo cu no tabata cobrando agresivamente. Y pa loke ta Seroe Teishi, segun e mandatario, e ta un post cu ta perde placa y ta hustamente gobierno por medio di landsbijdrage ta contribui pa asina e costo aki ta mas pagabel. E alternativanan cu gobierno a presenta ta un tarifa fiho di 25 Florin pa residencial y 35 pa comercial di cual pa residencial 17.50 lo bay pa colecta y 7.50 pa procesa desperdicio.
Mocion pa no cobra cliente di otro compania dobel:
Mocion No. 5 entrega por medio di fraccion MEP a tene cuenta cu tin un grupo di ciudadano cu ta haci uzo di otro companianan cu no ta Serlimar pa recogemento di sushi. Cu e intencion actual di gobierno, manera delinea pa Minister di Desaroyo Teritorial, Infrastructura y Medio Ambiente den parlamento, ta pa cobra tur ophaalpunt residencial, sin diferencia si nan ta cliente di Serlimar of no, pa e servicio di colecta y procesa desperdicio.
Fraccion MEP a trece dilanti cu parlamento su interpretacion di e ley Landsverordening instelling Servicio di Limpiesa di Aruba, di acuerdo cu e principio di igualdad, ta cu actualmente tin base legal den e ley actual sin necesidad di cambio, pa un ciudadano haci uzo di e servicio di recogemento y procesamento di sushi di otro companianan cu no ta Serlimar sin tin mester di paga dobel.
Presentacion di alternativa:
Tambe minister a menciona intencion pa cobra turista 2-3 Dollar adicional den e passenger tax, y lo kier extende esaki tambe na pasahero di crucero, como tambe introduci tarifanan ora di importa vehiculo pa asina contribui na final di e bida di e vehiculo ora e mester worde procesa como desperdicio.
“Nos ta consciente cu mester contribui na un solucion pa desperdicio di Aruba y cu gobierno tin como tarea pa percura pa nos biba den un ambiente limpi, sano y saludabel den harmonia cu nos medio ambiente y naturalesa. Pero un solucion asina mester ta uno husto y pagabel, pa duna un servicio eficiente, y efectivo. Unda cu e compania estatal encarga cu e servicio ta hiba un maneho financieramente responsabel mirando cu su meta no ta uno pa produci ganashi,” parlamentario Lejuez ta splica.


text:
Fundacion pa Hende Muher den Dificultad a anuncia nan evento “My heart is in Havana”
ORANJESTAD (AAN): Fundacion pa Hende Muher den Dificultad a anuncia nan evento pa recauda fondo contra violencia domestico, violencia contra hende muher y mucha muher “My heart is in Havana”.
Señora Yvonne Spellen, vice presidente di Fundacion Hende Muhe den Dificultad a elabora cu e aña aki e fundacion ta bay celebra nan di 22 aña, y tur aña nan ta haci nan esfuerzonan maximo pa trece concientizacion den poblacion riba problematica di violencia domestico.
E fundacion sa organiza varios actividad pa concientizacion, pero tambe pa recauda fondonan pa sigui cu nan trabaonan. Nan ta traha incansablemente pa pueblo di Aruba por compronde cu violencia domestico mester stop, tanto contra hende muher y contra muchanan, como tambe consecuencianan cu esaki tin riba yiunan chikito.
Actualmente e fundacion ta trahando cu 9 miembro di directiva, cu ta inclui hende homber, kendenan lo yuda den lucha continuo contra violencia domestico.
Señora Magaly Maduro, coordinador di Fundacion pa Hende Muher den Dificultad a amplia riba loke ta trata cifranan, cu actualmente nan tin 50 cliente ambulante; 11 mucha cu a keda den nan shelter. Compara cu aña pasa, e cifra a keda casi mescos, y nan ta mira cu e tendencia pa aña nan ta yuda un 150 hende muher victima di violencia domestico. Mayoria biaha nan tin 20 pa 25 mucha cu ta compaña nan mama den e shelter. Esaki ta un cifra alarmante pa Aruba, mirando cantidad di poblacion.
Señora Maduro a indica cu e fundacion ta ultimo lugar, despues cu un victima di abuso domestico ta purba riba nan mes pa sali for di e situacion of soluciona e problema, y na final nan ta acudi na fundacion pa yuda nan. Hopi hende muher no sa nan derechonan y nan ta guia nan pa asina sali for di e situacion aki. Señora Maduro a enfatiza cu nan no ta un fundacion pa kibra matrimonio of relacion, si e pareha dicidi cu nan lo traha riba nan problemanan di un manera sano, nan ta contento, pasobra esaki ta yuda sociedad.
Pa loke ta trata e evento pa recauda fondonan, “My heart is in Havana”, esaki lo tuma lugar dia 19 di Augustus na Aruba Marriott Ballroom. Esaki ta un midday dance, kiermen lo tuma lugar pa 11’or am te cu 5’or pm. Prijs pa dos carchi ta 175 dolar, sea pa pareha of amigonan cu kier pasa un rato hopi ameno y aporta pa un tremendo causa. Pa mas informacion riba carchinan, yama of pasa cerca Fundacion pa Hende Muher den Dificultad.


text:
Den reunion cu piscadonan
ORANJESTAD (AAN): Diaranson anochi a reuni cu piscadonan pa comparti informacion corecto considerando cu a tuma nota di mal entendimento cu tin cerca e piscadonan cual a worde causa pa informacion incorecto cu ta circulando rond di e tema di Parke Marino.
E mal informacion y e hecho cu Minister anterior a pasa e piscadonan un “fast ball” aña pasa cu e lista di piscanan protehi, tambe a crea hopi desconfianza.
Durante e reunion a sigura e piscadonan cu aworaki nada lo no bay tuma luga pa perhudica nan. Tur locual cu ta encera loke cu mag y no mag/ restriccion den e maneho lo worde hinca den otro hunto cu e piscadonan. September lo inicia cu e reunionnan cu e diferente grupo di piscadonan rond Aruba pa por intercambia ideanan y yega na e mihor maneho.
Piscadonan por ta trankil cu nada di esaki lo no tuma lugar tanten cu no sinta na mesa cu otro. Manera cu a acorda verbalmente den dicho reunion. Diahuebs 16 di augustus 2018, a manda un carta dirigi na Fundacion Centro di Pesca Hadicurari, na nomber di sr. Alesio (Alex) Farro. Unda cu ta reafirma participacion di piscadonan den plan di maneho di Parke Marino.
E carta a worde hiba pa Sr. Farro diahuebs 16 di augustus 2018, Ministerio ta den espera pa Sr. Farro confirma/ accepta y percura pa tur miembro ricibi e informacion aki, cu ta muestra di e compromiso serio tin pa locua ta e Parke Marino.


text:
WILLEMSTAD,—-E hóben modelo Quinton Martina lo salí dia 24 novèmber próksimo, riba vuelo pa Hulanda pa despues sigui pa bai Polen pa representá Kòrsou den e konkurso di Mister Supranational 2018. I pa asina laga Kòrsou su nòmber resoná un biaha mas den eksterior. Quinton Martina no ta deskonosí den e mundu di modelahe.
Quinton a representá Kòrsou na 2014 na Boca Chica, Repúblika Dominikana, den Mister Super Model International kual e la bai ku título máksimo i na 2016 e la representá Kòrsou na Men Universe Model, kual e la sali den tòp 10.
Tambe Quinton a yega di hasi vários trabou i modelahe Internashonal. Despues di esaki nos por a tuma nota ku tras kortina e ta duna charla i train diferente modelo ku aserk’é na Kòrsou. Nos por bisa tambe ku pa dos aña e ta e motor tras di Men Universe Kòrsou kual e aña aki Kòrsou a logra gana título máksimo den Men Universe Model, ku representashon di e modelo maskulino Anthony Clarinda.
Pues ku esaki por bisa Kòrsou lo bai ta hopi bon representá i nos sa ku Quinton lo hasi su máksimo esfuerso pa bin ku premio kas. Esaki ta nifiká ku dia 24 di novèmber Kòrsou su nòmber lo bai zona un biaha mas te na Polen.


text:
ORANJESTAD (AAN)- Surinam Airways ta introduci awe su vuelo directo pa Orlando, Florida. Ta trata di un vuelo pa siman y na Juli e lo ta dos bez pa siman, esta dialuna y diabierna.
Na e ceremonia ayera mainta tabata presente CEO y representantenan di Surinam Airways, CEO di Aruba Airport Authority N.V. Mr. James Fazio, Sra. Ronella Tjin Asjoe-Croes, di Aruba Tourism Authority hunto cu representantenan di Gobierno y miembronan di prensa.
Despues di e ceremonia aki na Aruba, invitadonan hunto cu algun miembro di prensa a bay cu Surinam Airways pa Orlando pa ayanan tambe tene un ceremonia inaugural.


text:
ORANJESTAD (AAN): Dialuna durante e conferencia di prensa cu a wordo yama pa Minister Schwengle pa asina su persona por a elabora riba e problematica cu ta andando cu Pony League, Diario Deportivo a sinta keto y scucha atentamente tur locual cu Minister y su Partnernan a vocifera. Na final di full e conferencia di prensa, e unico conclusion cu Diario Deportivo por a saca ta, pakico laga e baca hoga, pa awo bin splica pueblo kico ta pasando den e mundo di deporte y kico ta procedura.
Diario Deportivo sa cu e articulo aki, lo pone hopi persona rabia y zapatia, pero nos mester yega na e punto cu e berdad mester wordo bisa. E asunto aki di warda te ora cu e baca hoga pa despues Sali afo y play Super Hero Mester stop. No ta awo nos tur sa kico ta e problema cu ta pasando den e mundo di deporte. Aña aden y aña afo practicamente ta e mesun problema Diario Deportivo mester scucha. Ken ta bin na aanmerking pa haya Subisidio. Pakico e federacion ey ta haya mas placa cu nos y mucho mas. Hasta a yega asina leu, cu algun federacion a cuminsa cuestiona integridad di esnan na cabes.
Transparencia:
Diario Deportivo tin hopi aña caba ta scucha cu “NOS” ta bay publica tur cifra pa asina Aruba completo por mira ken y cuanto un federacion ta ricibi for di Lotto of Subsidie Comissie. Esaki ta conta si Bo ta afilia na, ASU of COA. Te awe Diario Deportivo no a ricibi nada. Durante e conferencia di prensa nos a mira un Minister di Deporte sumamente rabia pasobra nan ta tilda su persona, su maneho, a vocifera den voz duro, cu e siman aki Gobierno ta bay publica tur e cifranan, cu excepcion pa esun di 2016-2017 pasobra ainda tin algun cifra pending. Laga nos corda Minister Schwengle cu su siman ta caba diabierna y si e ta desea, e por haya 1 dia extra cu ta diasabra. A yega ora pa Gobierno cuminsa hustifica pakico cierto federacion ta haya un schaat di placa, y pakico esnan cu tambe ta cumpli cu tur rekisito, igualmente cu e otronan, no ta ricibi e cantidad di placa manera e otro. Acaso cu ta midi cu dos midi? Acaso cu tin un Madrina of Padrina ta pusha pa un y no e otro? Diario Deportivo hamas y nunca lo kier conclui cu esaki ta e caso, pero un biaha mas, si no ta splica, si no tin transparencia, esaki ta e conclusion cu pueblo lo saca afor.
Comunicacion:
Pakico laga e baca hoga, pa dialuna durante e conferencia di prensa Minister Schwengle y Director di Lotto pa deporte ta Sali y splica pueblo kico tur ta e problema cu nan tin cu Sr.Benjamin Francees y Pony League. Dicon no a Sali mas trempan y a alerta mayornan kico lo ta e consecuencia si Sr.Benjamin Francees no cumpli pa paga su debe y alaves sinta na mesa. Mi ta kere cu si mayornan tabata bon na altura, nan lo por a prepara di un otro manera pa asina nan yiunan no pasa den tur e problema aki pa bay representa ARUBA. Tin biaha Diario Deportivo ta sinti cu Minister di Deporte no tin un team pa asina controla kico tur ta pasando na Aruba den e mundo di deporte. Aruba completo sa kico tur ta pasando, menos Minister di Deporte. Something Wrong!!
Conclusion:
Diario Deportivo no ta akinan pa defende Gobierno of caba cu Gobierno, of defende / kibra Sr.Francees. Diario Deportivo ta akinan pa nos bringa pa e muchanan. E desaroyo di nos muchanan ta na prome lugar. E mucha no tin ningun culpa den decisionnan cu adultonan ta tuma. E mucha ta presenta na veld, y e ta practica e deporte cu e ta stima. Awo cu a yega e oportunidad pa e mucha viaha bay den exterior, e ora ey nos tin cu brinde e oportunidad pa bay cumpli cu su deber pa representa nos pais Aruba. A yega ora pa decisionnan di adulto STOP di perhudica nos muchanan. A yega ora pa saca politikeria afor di deporte. A yega ora pa stop di tin faboritismo den e mundo di deporte. Den otro palabra, manera cu Diario Deportivo a bisa den e rueda di prensa, a yega ora pa RUIM OP DE BOEL. Ta basta cu hende cu ta den un organisacion, fundacion, federacion djis pa saca probecho. Tin hende cu tin varios aña sinta den e stoel ey, y ora cu bo evalua kico tur nan a haci pa e deporte, NET NET NADA. Diario Deportivo tin hopi mas di bisa, pero pa awo nos ta bay lage te aki. Den nos proximo edicion, nos lo ilustra e diferencia entre Little League cu Pony League. Den cua liga e mucha ta progresa mas? Ta sano pa pone tur e liga nan aki bao di un solo federacion?